Dalam satu kenyataan hari ini, Red Esports mengumumkan pengunduran jurulatih MLBB mereka, Muhammad Farhan Ibrahim atau SoraPayung.

Mereka juga menulis kapsyen yang ramai terkejut dan sedih dengan perpisahan ini malah keputusannya untuk meninggalkan pasukan tidak dinyatakan.
Dengan liga Profesional MLBB (MPL MY) S10 yang sedang berlangsung, pastinya keadaan tampak sukar buat Red yang perlu mencari jurulatih baharu.

View this post on Instagram

A post shared by MPL Malaysia (@mplmy.official)

Mereka kini berada di kedudukan dua tercorot di Kumpulan B setakat minggu ketiga MPL MY S10.
Foto: MOONTON Games


Jurulatih RSG MY, Hifadhi Fatha Sarbini (Cr1tics) kini tidak lagi bersama organisasi itu sejak semalam.
Dalam satu pengumuman ringkas di Facebook, RSG MY mengucapkan terima kasih dan menghargai sumbangannya bersama pasukan.

Tulis RSG MY, Hifadhi bertanggungjawab membentuk pasukan ini dari mula hinggalah ke lineup sekarang.
“Terima kasih atas khidmat profesional dan kasih sayang diberikan sepanjang berada dengan pasukan,”
Hifadhi membantu pasukan RSG MY menjuarai liga profesional (MPL) MY musim ketujuh dan tempat keempat di Piala Asia Tenggara Mobile Legends (MSC) 2021.


Jurulatih pasukan Team Caracal iaitu Jerong atau nama sebenarnya Fikry Amir berkata dia akan mula mencari pasukan baru untuk menjadi jurulatih.
“Saya ingin mencari pasukan yang sedang aktif dalam kompetitif di peringkat semi professional MLBB untuk dipersiapkan bagi kelayakan MPL MY musim ke-11 yang akan datang.
“Selepas dua musim berada dalam liga professional sebagai jurulatih MAB Esports (S9) dan Team Caracal (S10), saya yakin mampu membawa muka-muka baru untuk layak ke liga professional akan datang (musim 11),” ujarnya.
Ketika ditanya tentang persiapan dia sebagai jurulatih di dalam Team Caracal, dia berkata dia menghadapi kekurangan masa dan pemain yang dibawa masuk olehnya kekurangan masa berlatih.
“Sebab utama saya ingin mempersiapkan pasukan lebih awal kerana selama dua musim di liga profesional yang lepas saya kekurangan masa untuk mempersiapkan pasukan kerana hanya mengisi jawatan jurulatih bermula minggu keempat.
“Pemain yang ada juga bukanlah dari hasil pemilihan saya sendiri. Malah, pemain yang saya bawa masuk selepas minggu keempat dan keenam kekurangan masa untuk berlatih bersama kerana ketika itu MPL sudah pun berlangsung,” katanya.
Adakah kita akan melihat Jerong membawa satu pasukan yang baru untuk musim MPL yang seterusnya? Kita bakal saksikan.
Terdahulu, Team Caracal adalah salah satu pasukan yang gagal layak ke playoff selain pasukan Suhaz Esports.
Walaupun mereka membawa masuk bekas pemain Suhaz Esports musim kesembilan, sudah terlalu lambat untuk mereka bangkit kembali mengejar mata bagi melayakkan diri ke peringkat playoff.
Selain itu, Team Lunatix yang bersaing mata dengan Team Caracal berjaya mencipta kejutan apabila berjaya menewaskan juara musim kelapan iaitu Team SMG dengan skor 2-1 dan juga Team Haq dengan skor 2-0.
Oleh kerana kemenangan itu, mereka kembali bangkit seterusnya melayakkan diri ke peringkat playoff.
Foto: MOONTON Games


Jurulatih Team Caracal, Fikry Amir atau Jerong mengakui lineup baru bagi minggu keenam ini banyak mengubah percaturan pasukan ini bagi meraih kemenangan di MPL MY S10.
Team Caracal berjaya menamatkan kemarau lima minggu tanpa kemenangan selepas memenangi perlawanan silang kumpulan, 2-1 ke atas Suhaz Esports, semalam dan 2-0 ke atas Team SMG hari ini.

View this post on Instagram

A post shared by MPL Malaysia (@mplmy.official)

Malah katanya, pemilihan pemain juga ada dibuat olehnya sendiri.
“Wyn memang saya yang nak kerana kebolehan dia bermain secara aggresif and mementingkan objektif dan Maima adalah pilihan dari pihak pengurusan dan saya bersetuju selepas berbincang.
“Tiada kelainan yang saya terapkan dalam pasukan. Sama sahaja seperti sebelum ni. Cuma pemain yang dapat sesuaikan diri dengan lebih cepat,” katanya ketika dihubungi MyGameOn.
Fikry menambah, lineup ini yang juga terdiri dari tiga bekas pemain Suhaz dari musim lalu sangat membantu.
“Mereka sangat membantu kerana berkebolehan dan berpengalaman di MPL. Paling penting keserasian dari trio Ex-Suhaz.
“Pemain tier 2 perlukan masa lagi. Mungkin kalau diberi latihan dua bulan mereka boleh tunjukkan sesuatu,” tambahnya.
Fikry sangat berbangga dengan pemain yang memberikan 100% komitmen dan dia berharap Team Caracal terus konsisten dan kekalkan momentum serta layak ke playoffs.
Foto: MOONTON Games


Todak VALORANT adalah salah satu pasukan Malaysia yang berjaya menjuarai kejohanan VALORANT First Strike Malaysia and Singapura, Onslaught VALORANT League dan menduduki tempat terbaik untuk VCT 2021: Malaysia & Singapore Stage 3 Challengers 1 dan lain lagi.
Semua kejayaan ini berasal dari didikan dan bimbingan jurulatih pasukan Aiman Azham yang menyertai pasukan Todak VALORANT pada Februari tahun lepas.
Namun, pasukan Todak mengumumkan pemergian jurulatih ini dari pasukannya melalui sebuah siaran di Facebook.

Aiman Azham atau dikenali dengan nama dalam permainan, NNNamia atau aimaNNN, adalah bekas pemain profesional Counter Strike Global Offensive untuk beberapa pasukan terkemuka seperti FrostFire, MVP Karnal, Fire Dragoon dan lain lagi.
Dia juga pernah menjadi jurulatih untuk pasukan Fire Dragoon. Jelas mengapa dia mahir mendidik pasukan VALORANT Todak sehingga merangkul beberapa piala di arena kompetitif VALORANT.
Dia juga dilihat mencapai kedudukan Radiant, iaitu kedudukan tertinggi di VALORANT.
Semoga Aiman terus maju jaya dalam dunia e-sukan VALORANT.
Sumber rujukan: Facebook


When a video game company goes to an exhibition, their marketing team comes up with extravagant ways to set up a booth that captures the essence of the games on the display.
Batik-clad. From left to right: Director and Writer of Kabaret & co-founder Buddy Anwardi, 3D Artist Kok Foong, Executive Producer & co-founder Saqina Latif, Programmer Naim Iskandar, 2D Artist Cherry Oon, Concept Artist Six Kilometers and Game Designer Eugene Tam.
During my visit at Star Supa Comic last weekend, one particular booth stroke a chord. The whole booth was embellished with vibrant kain batik from the giant flower motive kain batik spread on the wall, the tables where they placed their laptops for game testing, even the entire team were dressed in kain batik sarong. That booth belonged to Persona Theory Games.
Established in 2017, this is their first appearance in a public event to unveil a storytelling adventure game, Kabaret. I tried the game and talked to the director and writer, Buddy Anwardi to learn more about the game.
Monsters and tea
An interview with a vampire: Asian edition
Kabaret follows a young man cursed to be a monster named Jebat in the Bunian World. It’s a tale of self-discovery, where you have to interact with a diverse cast of monsters inspired by Southeast Asian folklore and mythology. You’ll be meeting with strange monsters, uncover their stories and make tough choices that will impact your character’s moral compass whether to remain a monster or to return as a human.
The game opens up with a conversation between the Pontianak and Jebat over a cup of tea. Other than drinking with the monsters, players need to learn how to brew tea. After the tea is finished, Jebat will gently flip the cup upside down and flips it back for tea reading. Players have to ‘draw’ lines inside the tea and it will conjure up symbols that are kept in a journal for the player’s reference.
The exchange of dialogues is the heart of the game, which you get to learn the hidden intention of various mythical creatures and give players clues on how to navigate the world of Kabaret in 30 days. Then, players will be transported in a cabaret and you can chat with the regular patrons such as a talking skeleton Jerangkung, a humanoid horse-like creature Tikbalang, and a boar demon Babi Ngepet while enjoying performances by a giant snake, Nabau.
Tea reading sequence
According to Buddy, the main mechanic of the game is to let players engage in the game’s story by doing various tasks such as the tea making ceremony. Spoken like a true tea lover, he was captivated with the discipline that one must take in brewing a tea and its calming benefits that became a direct influence to write the conversation in the game.
Musical cabaret
The scaly singer-performer Nabau inspired by the Iban legend.
Buddy wanted to showcase the heyday of cabaret that was once popular in Malaysia back in 1950s and 60s. “Nowadays, there are nightclubs only and nightclubs are boring. Cabaret used to be a place where everyone comes, there are performances and dance and it’s a nice place to go. That’s the spirit that we’re trying to bring back,” said Buddy. A lot of Malaysian cultural elements are also highlighted in the game such as the intricate wood carvings, kuda kepang and kulit wayang.
The lively cabaret is not complete without musical performances and Buddy believes that music is essential in delivering a meaningful story. “For Kabaret, we want to bring back a certain type of music that could be heard in the cabaret. At that time, you probably can hear songs from Saloma and the P. Ramlee gang,” he explained that the cabaret will feature different performers every night in the game.
When I played the prototype of Kabaret, Nabau performed a song called Bintang Malam that was popularised by prima donna, Saloma in the classic film, Do Re Mi. It turns out that the song was sung by Eddin Khoo, the son of the late Prof Emeritus Tan Sri Dr Khoo Kay Kim who is also the founder and director of Pusaka.
Buddy also revealed Persona Theory Games is partnering with Hello Universe to provide the sounds in Kabaret. Kabaret’s musical atmosphere is about to get bigger as they’re looking to work with several Indonesian bands who play cultural music. Not only that, the studio is collaborating with the cultural organisation Pusaka to advise on history and culture.
Kabaret will be released in 2020 on PC and Mac.
Follow us on Facebook and Instagram as well as subscribe to our YouTube channel.


Para pemain PC kini sudah bersedia untuk memulakan peperangan kad grafik generasi baharu. Pengumuman AMD tentang kad grafik siri AMD Radeon RX 6000 kini melengkapkan katalog pasukan merah untuk bertarung dengan kad grafik siri Nvidia GeForce RTX 3000 yang diumumkan pada bulan September.
Sama seperti Nvidia, AMD memulakan langkah mereka ke gerbang generasi baharu dengan tiga model kad grafik iaitu AMD Radeon RX 6800, RX 6800 XT, dan RX 6900 XT. Jelas sekali tiga produk ini masing-masing akan bersaing dengan Nvidia GeForce RTX 3070, RTX 3080, dan RTX 3090.

Semua kad baharu ini menggunakan seni bina RDNA 2 yang merupakan versi baharu RDNA (siri RX 5000). Menurut AMD, antara penambahbaikkan utama RDNA 2 adalah peratusan prestasi per watt yang lebih tinggi dan prestasi permainan 4K & 1440p yang lebih lancar.
Antara ketiga-tiga kad grafik tersebut, AMD Radeon RX 6800 merupakan model paling murah. Ia akan dijual pada harga AS$579 (RM2,400) dan dilancarkan pada 18 November ini.

Berikut adalah spesifikasi AMD Radeon RX 6800:

60 Compute Units
1815Mhz Game Clock
2105Mhz Boost Clock
128MB Infinity Cache
16GB GDDR6 Memory
250W Total Board Power

AMD Radeon RX 6800 XT pula merupakan “bintang utama” siri baharu ini. Ia akan dijual pada harga AS$649 (RM2,700) dan sama seperti RX 6800, ia akan dilancarkan pada 18 November.

Berikut adalah spesifikas AMD Radeon RX 6800 XT:

72 Compute Units
2015Mhz Game Clock
2250Mhz Boost Clock
128MB Infinity Cache
16GB GDDR6 Memory
300W Total Board Power

Kad baharu yang paling berkuasa pula ialah AMD Radeon RX 6900 XT. Ia merupakan pesaing kepada Nvidia RTX 3090 (RM7,208) tetapi ia dijual pada harga yang jauh lebih murah. Ia akan dilancarkan pada 8 Disember pada harga AS$999 (RM4,200).

Berikut adalah spesifikasi AMD Radeon RX 6900 XT:

80 Compute Units
2015Mhz Game Clock
2250Mhz Boost Clock
128MB Infinity Cache
16GB GDDR6 Memory
300W Total Board Power

Peperangan era baharu antara pasukan hijau dan pasukan merah kini sudah bermula. Kepada pemain PC yang sedang membaca artikel ini, adakah anda berpihak dengan Nvidia atau AMD?
Kongsikan pendapat anda dengan kami di laman Facebook kami!
Ikuti kami di Facebook dan Instagram.
Saksikan kami di YouTube.


Siri permainan FIFA terkenal dengan mod FIFA Ultimate Team (FUT) di mana pemain dapat membina pasukan mereka sendiri menggunakan ‘Player Card’ atau kad pemain dan akan cuba mendapatkan yang gandingan pemain terbaik melalui gabungan kad pemain dari pelbagai kelab dan negara.
Pemain dapat mengumpul kad pemain dengan membuka pek dan menerima beberapa kad pemain serta kad perks secara rawak.
Pemain juga dapat membeli kad di marketplace dalam permainan dengan format membida kad-kad yang ditawarkan oleh pemain lain. Antara daya tarikan yang paling signifikan dari mod ini apabila anda akhirnya menerima kad pemain yang anda sudah lama ingin kan dari pek kad pemain itu.
Bagi peminat bola sepak Malaysia, terdapat sekeping kad pemain yang akan diperkenalkan dalam mod FUT FIFA 22 iaitu kad pemain Luqman Hakim yang kini bermain di kelab K.V. Kortrijk dari Belgium.
Penyerang kesebelasan pertama Malaysia ini diperkenalkan di mod FUT dengan Player Rating 57, namun nilai ini boleh ditingkatkan dengan menggunakan beberapa jenis kad yang terdapat di pek kad pemain. Kad Luqman ini juga boleh digandingkan dengan beberapa pemain seperti Eric Ocansey dan Maxence Lacroix untuk mendapat ‘chemistry link’ yang baik antara pemain.

Penyerang yang berasal dari Kota Bharu, Kelantan itu juga boleh dijumpai di kelab K.V Kortrijk di FIFA 21. Namun, di permainan itu, beliau tidak ditawarkan sebagai kad pemain di mod FUT FIFA 21.
FIFA 22 akan dilancarkan di pelantar PlayStation 4, PlayStation 5, Xbox One, Xbox Series X dan S, Nintendo Switch, dan PC pada 1 Oktober 2021.


Kazuha akan hadir ke Genshin Impact esok jam 6 petang untuk kemaskini 1.6. Anda boleh melihat video demo karakter dari miHoYo.

Kazuha akan hadir untuk menyambung cerita ‘Chapter 2 Prologue: Autumn Winds, Scarlet Leaves’ yang hanya boleh dimainkan oleh orang yang mempunyai Adventure Rank 36 ke atas untuk Archon Quest ini dan juga telah menyiapkan Chapter 1: Act IV.

Kazuha mempunyai normal attack yang boleh menyerang sebanyak lima kali berturut-turut.

Elemental Skill Kazuha: Chihayaburu membolehkan Kazuha untuk menarik musuh ke dalam pusaran angin. Kazuha juga boleh melompat dan membuat plunge attack yang akan membuat Anemo Damage.
Elemental Burst: Kazuha Slash. Kazuha akan membuat satu kawasan yang besar dan boleh Anemo Damage dalam satu jangka masa.

Passive Kazuha pula ialah mengurangkan penggunaan stamina ketika berlari.
Passive Ascension 1 Kazuha akan diaktikan apabila Chihayaburu (Elemental Skill) mengenakan elemen Cryo, Electro, Hydro atau Pyro dan pada masa sama plunge attack miliknya akan dapat mendapat damage dan elemen tambahan.
Passive Ascension 2 Kazuha pula apabila reaksi Swirl berlaku setiap ahli karakter dalam pasukan akan medapat Elemental Damage Bonus mengikut elemen masing-masing.
Nantikan Kazuha untuk kemaskini akan datang esok.


Khabar angin meniup kencang selepas bintang ONIC Esports iaitu Kairi dan staf kejurulatihan mereka iaitu Coach Yeb dikatakan akan kembali ke ONIC Philippines (PH).
Ini selepas kedua-dua ahli ONIC Esports itu memberi mesej kriptik di laman sosial mereka.
Ia ditambah pula dengan pemain ONIC Esports seperti CW, Kiboy dan Butssss serta Acil meninggalkan mesej selamat tinggal kepada Coach Yeb.

Bukan itu sahaja, Coach Yeb turut memuat naik satu video di mana Coach Yeb dilihat memandang jersi ONIC Esports sebelum meninggalkan bilik itu.
Kairi dan Dlar turut memuat naik satu video memberi bayangan mereka akan pulang ke ONIC PH di mana video itu melihat gambar mereka semasa di ONIC PH.

@coachyeb Onic 🦔 #fyp #coachyeb #onicid #itsonictime ♬ original sound – coachyeb

Mereka merupakan antara pemain daripada skuad ONIC PH yang layak ke Grand Final M3.
Dalam masa yang sama, ONIC PH turut mengeluarkan satu teaser tentang pemain baharu yang bakal sertai pasukan itu.
Selepas memenangi MSC 2023, Kairi serta Coach Yeb memberi bayanagan akan meninggal ONIC Esports selepas menurutnya kontrak mereka sudah tamat.

Bukan itu sahaja, Albertt dikatakan bakal sertai ONIC Esports selepas dia dilihat membeli belah dengan pemain ONIC Esports.
Tambahan pula, bintang Blacklist International iaitu Edward dikatakan akan meninggalkan pasukan itu dan ramai membuat spekulasi bahawa dia akan sertai ONIC PH.
Namun buat masa kini, masih tiada berita rasmi mengenai perpindahan ini.


Khabar angin tentang Kairi akan bermain di Indonesia untuk musim ke-10 kini hampir menjadi kenyataan.
Menurut sumber berita dari Filipina iaitu Tiebreaker  Times, Kairi sedang menuju ke Indonesia bagi persiapan MPL ID musim ke-10.
Dia akan ditemani oleh bekas jurulatih ONIC PH iaitu Yeb. Mereka berdua akan bermain di ONIC Esports.

View this post on Instagram

A post shared by Game MLBB Mobile Legends ML (@emak_moba)

Adakah perkara ini akan menjadi kenyataan? Jika ianya benar, maka Kairi akan menjadi pemain profesional dari Filipina yang pertama akan bermain di Indonesia.
Kairi juga mungkin akan mengalami masalah komunikasi di dalam pasukan namun ia pasti dapat diselesaikan oleh pihak ONIC Esports.
Apakah pendapat anda semua? Nyatakan di ruangan komen.
Sumber: emak_moba
Foto: Yahoo News Malaysia


Kairi Ygnacio Rayosdelsol atau lebih dikenali sebagai Kairi adalah nama yang tidak asing lagi di dalam arena kompetitif Mobile Legends. Naib juara Kejohanan Dunia M3 dan juga MPLI ini boleh dikatakan salah seorang jungler terbaik dunia ketika ini.
Kebolehannya menggunakan hero yang memerlukan mekanik tinggi seperti Lancelot dan Ling menjadi antara satu sebab namanya diangkat tinggi oleh peminat MLBB seluruh dunia.
Ketika siaran Revival TV berlangsung, Filipina kini sedang hangat dengan khabar angin bahawa Kairi akan meninggalkan ONIC PH untuk bermain di Indonesia. Namun begitu, belum ada info yang pasti bahawa Kairi akan ke Indonesia untuk mencuba pengalaman baru.
Duo terhebat iaitu Wise dan OhMyV33nus juga sempat memberikan komen di penstriman langsung namun belum dapat memastikan perkara itu.
Wise berkata Kairi akan mengalami kesukaran dari segi bahasa. “Dia boleh bermain di Indonesia akan tetapi dari segi pertuturan bahasanya akan menjadi sukar untuknya.
“Namun begitu, jika kita lihat dari sudut kemahiran skill yang ada padanya, dia pasti mudah untuk bermain di Indonesia,” ujar Wise.
Jika khabar angin ini menjadi kenyataan, Kairi adalah pemain Filipina pertama yang akan berhijrah ke Indonesia dan ini pasti akan menjadi berita hangat di dalam komuniti MLBB di serata dunia.
Sumber: ONE Esports
Foto: ESPORTS ID


Kairi adalah salah seorang pemain terbaik dari Filipina. Jejaka yang bermain di posisi jungler ini sangat lincah menggunakan Lancelot.
Menurut sumber berita dari Filipina iaitu Tiebreaker  Times, Kairi sedang menuju ke Indonesia bagi persiapan MPL ID musim ke-10.
Kini, ONIC PH mengumumkan bahawa Kairi sudah meninggalkan pasukan itu. Pengumuman itu dibuat di dalam sebuah hantaran rasmi akaun Instagram mereka.

View this post on Instagram

A post shared by ONIC Philippines (@onicphilippines)

Memandangkan Kairi sudah keluar dari ONIC PH, adakah dia akan ke Indonesia untuk bermain bersama ONIC Esports?
Apakah pandangan anda? mungkin Kairi akan menjadi pemain profesional yang pertama dari Filipina melanjutkan kariernya di Indonesia. Kita bakal saksikan.
Sumber: ONIC PH


Rata-rata atlet e-sukan yang bermain Fortnite sebenarnya masih muda dan di bawah usia 25 tahun.
Ini dibuktikan apabila Kyle “Bugha” Geirsdorf menjadi jutawan muda pada usia 16 tahun sejurus memenangi Fortnite World Cup. Beliau membawa pulang wang kemenangan sebanyak RM12 juta dari kejohanan dunia itu.
Duo Fortnite, Aqua dan Nyhrox pula masing-masing berusia 16 dan 17 tahun.
Laporan dari Forbes pula menyatakan pemain yang boleh menyertai Fortnite World Cup bermula daripada usia 13 tahun.
Mengikut rekod yang dikeluarkan oleh Statista, demografik pemain Fortnite terdiri daripada pemain-pemain muda iaitu seramai 62.7% berusia antara 18 tahun hingga 24 tahun.
Manakala mereka yang berusia dari 25 tahun hingga 34 tahun merangkumi 22.5% daripada jumlah pemain.
Fortnite juga mempopularkan pembelian barang dalam permainan (in-game items) yang mampu menjana sehingga USD$2.7 Billion pada 2018. Ini termasuklah kostum, emotes dan payung terjun yang mana remaja gemar meletakkan pelbagai stail bagi karakter mereka lebih menyerlah berbanding pemain lain.
Selain itu, pemain e-sukan muda lain yang berjaya bukan saja berada dalam game Fortnite. Dota 2 mempunyai Michał “Nisha” Jankowski yang bermain untuk organisasi terkemuka Eropah, Team Secret dan hanya berusia 18 tahun. Mengikut rekod EsportsEarnings, Nisha mempunyai pendapatan berupa hadiah kemenangan sebanyak USD$314,000 dari 36 kejohanan disertainya.
Twistzz yang juga pemain Counter Strike: Global Offensive (CS:GO) bagi Team Liquid berusia 20 tahun dan pasukan itu sudah meraih posisi nombor satu dunia dalam permainan berkenaan dengan kemenangan enam kali berturut-turut.
Sumber: Statista, EsportsEarnings
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Tidak menghairankan gangguan dalam talian sangat berleluasa dalam permaian video online.
Malah, semua pemain permainan video tidak mengira umur tidak terlepas dari masalah seperti bahasa kesat, gangguan dan lain-lain.
Menurut Anti Defamation League (ADL), kajian menunjukkan lebih dari 60% pemain permainan video dalam talian menghadapi penganiayaan dalam talian.
Ini bermakna hampir 14 juta kanak-kanak berusia 13 sehingga 17 tahun mengalami hal ini dalam masa enam bulan sahaja.

Permainan video paling tinggi masalah gangguan dalam talian adalah VALORANT dengan 89%, Call of Duty 85%, DOTA 2 84%, Fortnite 81% dan CS:GO 80%, diikuti permainan video seperti PlayerUnknown’s Battleground (PUBG), Roblox, Grand Theft Auto Online, Apex Legends dan Among Us.
Banyak pemain mendapat gangguan daripada chat yang ada di dalam.
Hal ini menunjukkan bahawa Riot Games yang cuba membuang All Chat mungkin tidak seteruk yang disangka?

Oleh itu, bagi mereka yang banyak bermain permainan video, adalah tidak mengejutkan gangguan seperti ini ada didalam komuniti dalam talian terutamanya semasa perintah ‘duduk di rumah’ sedang berkuatkuasa.
Malang sekali bagi sesetengah orang mengambil permainan video terlalu serius sehingga menggunakan permainan video sebagai platform untuk menganggu orang lain.
Rujukan: Anti Defamation League


Pokemon GO banyak mengimbau kenangan pada zaman kegemilangannya pada tahun 2016.
Boleh dikatakan hampir semua orang bermain Pokemon GO sehingga ramai sanggup untuk membuat apa sahaja demi menangkap semua Pokemon yang ada.
Malah sehingga beberapa kemalangan pernah berlaku dan Niantic terpaksa menukarkan skrin pemuatan dengan nasihat dan larangan untuk sentiasa berjaga-jaga.

Malah, di Dataran Merdeka tahun itu sangat terkenal dengan sarang untuk Charmander dimana Charmander akan muncul dengan banyak disitu.
Satu kajian dibuat di London School of Economics terhadap fenomena global ini yang memberi kesan terhadap kemurungan.
Menurut kajian itu, Pokemon GO membawa kepada kekurangan kemurungan kerana memberi motivasi untuk orang ramai melakukan aktiviti fizikal, bersemuka dengan orang lain dan terdedah kepada alam sekitar.
Semua interaksi ini akan membuatkan orang lebih gembira dengan hidup mereka.

Kajian ini juga berhujah permainan video yang mempunyai peluang kesihatan mental seperti Pokemon Go adalah sangat berkos rendah dan boleh dicapai oleh sesiapa sahaja.

Perlu diingatkan kajian ini memberi fokus bahawa kajian mereka bukanlah solusi untuk kemurungan klinikal. Kajian ini cuma mendapati, keluar bersosial dapat mengurangkan kemurungan.
Namun, dengan COVID-19 ramai orang perlu masih berhati-hati di luar sana.
Anda boleh membaca kajian penuh di sini.
Rujukan: TheGamer, TaylorFrancisOnline


Kejohanan E-Sukan Kampus #XPAXKEK Semester 1 baru sahaja melabuhkan tirai setelah merantau ke seluruh negara selama dua bulan untuk mencari bakat-bakat e-sukan baru di universiti dan kolej tempatan.
Ketika berada di #XPAXKEK Grand Final pada 26 dan 27 April lepas, saya mendapat peluang untuk bertemu dengan satu keluarga yang cukup menyokong usaha anaknya, Joseph Ooi Min En iaitu wakil daripada pasukan UMSKAL E-Sports (Universiti Malaysia Sabah Kampus Antarabangsa Labuan).
Kami sempat menemuramah ibu bapa Joseph, Ooi Hee Peng berusia 60 tahun dan Khor Yen Lee, 56 tahun tentang penglibatan Joseph dalam e-sukan, bagaimana mereka menyeimbangkan pembelajaran dan permainan kompetitif dan harapan mereka sekiranya anak mereka serius dalam e-sukan.
Dari kiri: Deborah, Joseph, Khor Yen Lee dan Ooi Hee Peng
MyGameOn (MGO): Apa pendapat anda tentang Kejohanan E-Sukan Kampus #XPAXKEK?
Ooi Hee Peng: Ini adalah pengalaman baru bagi saya. Oleh kerana anak saya sangat meminati bidang ini, saya mesti datang dan sokong dia. Walaupun saya bukanlah gemar sangat melihat dia bermain game setiap hari di rumah, tetapi ini adalah satu pertandingan dan saya harus sokong dia.
Khor Yen Lee: Sangat meriah.
MGO: Apa pandangan anda tentang e-sukan?
Ooi: Saya rasa kalau anda tidak ketagih main game, ia adalah salah satu cara bernas untuk merangsang pemikiran. Sebagai seorang pemain, mereka mesti tahu bagaimana untuk mengawal diri.
MGO: Apa perasaan anda apabila lihat anak anda main game secara kompetitif?
Ooi: Saya rasa ia bagus untuk dia kerana kami tidak boleh kawal apa yang orang muda suka. Selagi dia boleh mengamalkan kawalan diri terhadap tempoh masa untuk bermain game, saya rasa ia baik.
Khor: Saya rasa gembira dan bangga melihat anak saya naik ke atas pentas dan jadi wakil UMS.
MGO: Boleh beritahu pandangan anda tentang ada sesetengah ibu bapa berpendapat main game ini boleh membawa kesan negatif?
Ooi: Setakat ini, pembelajarannya elok-elok sahaja. Saya rasa dia dapat mengawal diri dengan baik. Perkara yang saya paling risau adalah jika dia terlalu tertumpu sangat main game, dia tidak dapat bersosial seperti bertegur sapa atau mengorat wanita (gelak).
Khor: Kalau ia sekadar hobi, apa salahnya. Asalkan ia tidak mengganggu pembelajaran, makan minum dan tidurnya.
Joseph berada di paling kanan bersama rakan sepasukan UMSKAL E-Sports iaitu Clearance Ng Khai Siang (GEN Cl3aRance), Mohamad Madani bin Ahmad (GEN Kaka), Ahmad Zaki bin Ab Kassim (Gen Lizzaky), Muhammad Hairi bin Endri (Gen 2D) & Mohamad Walid Shahmir bin Mohammad (GEN NEX)
MGO: Bagaimana anda menasihatkan Joseph supaya dia boleh seimbangkan pembelajaran dan hobi gemar main game terutamanya semasa masuk pertandingan #XPAXKEK?
Ooi: Bila tiba masa untuk pertandingan, dia boleh letak segala usaha yang dia boleh lakukan semasa latihan. Selepas itu, dia perlu belajar bersungguh-sungguh dan mungkin pada satu hari itu, dia boleh luangkan satu jam untuk bermain game.
Khor: Saya bagi nasihat supaya Joseph tumpukan fokus kepada game itu.
MGO: Apakah nasihat yang anda ingin tujukan kepada ibu bapa untuk amalkan gaya permainan sihat?
Ooi: Kita tidak boleh kawal apa mereka suka kerana kita sudah tiba di arus moden yang mana penggunaan Internet itu semakin rancak. Semakin kerap anda kawal anak, makin banyak mereka main senyap-senyap di belakang anda. Salah satu cara untuk elakkan ini adalah untuk membiarkan mereka bermain tetapi pastikan dalam kawalan kita.
Khor: Generasi kini suka bermain game. Saya akan benarkan main asalkan game itu tidak terlalu ganas dan negatif sangat. Pastikan mereka tidak ketagih kepada game ini sehingga mereka tidak ada masa untuk tidur dan makan minum.
MGO: Jika Joseph dapat menjadi atlit e-sukan profesional pada suatu hari nanti, apa perasaan anda?
Ooi: Buat masa sekarang, saya tidak pasti lagi. Kita lihatlah nanti (gelak).
Khor: Saya tidak boleh bayangkan (gelak). Kalaulah dia berjaya jadi wakil e-sukan antarabangsa, saya akan tetap berada di sisinya dan sokong dia.

Pasukan Joseph, UMSKAL E-Sports berjaya membolot naib juara dalam kategori Mobile Legends: Bang Bang manakala UMS pula adalah juara keseluruhan bagi #XPAXKEK Semester 1 2019. Untuk lihat siapa yang menang PES 2019, Dota 2, pemenang Hackathon dan juara keseluruhan Semester 1, sila rujuk di sini.
—
Kempen #HealthyGaming adalah initiatif yang dilaksanakan oleh Perbadanan Ekonomi Digital Malaysia (MDEC) bagi menggalakkan gaya hidup sihat dan produktif bagi menjana pembangunan e-sukan dan industri permainan digital negara.
Terima kasih kepada XPAX, Kitamen, Perbadanan Ekonomi Digital Malaysia (MDEC), Predator, Sades, Moonton E-Project, Kementerian Belia dan Sukan (KBS), Esports Malaysia (ESM), Cadbury, Todak, Boost, Mountain Dew dan Lost World atas kerjasama ini.
Ikuti MyGameOn di Facebook dan Instagram serta saksikan kami di YouTube.


New World adalah permainan MMORPG yang dilancarkan dua hari lepas. Permainan itu sangat popular dan mencapai hingga 200,000 pemain kemuncak.
Streamer popular, Shroud mempunyai pendapat tersendiri kepada pemain kasual.
“Kepada yang tak ada masa (bermain New World), saya nasihatkan jauhkan diri daripada permainan ini.
“Kalau tak ada masa, jangan main. Kalau hanya boleh main satu jam sehari, saya rasa anda takkan sampai ke penghujungnya,” katanya dalam satu video penstriman langsung.
Beliau berkata demikian kerana pemain hardcore meletakkan usaha lebih yang sememangnya diperlukan untuk permainan genre MMORPG.
“Sebaik saja anda raih level maksimum, pasti ada kandungan (zon baru) dan kelengkapan baru,” katanya lagi.
Shroud bagaimanapun mengharapkan ada item diperkenalkan untuk pemain kasual naik level lebih cepat ataupun boost.
Sudah tentunya item ini dianggap tidak adil bagi pemain lain tapi itulah harapan Shroud.


Jurulatih pasukan Aura Fire, Reza Pahlevi mengatakan kepada pemain Aura Fire bahawa mereka seharusnya berbangga dengan perjalanan mereka.
Menerusi sebuah hantaran video TikTok Aura Fire, terlihat jurulatih mereka sedang memberikan kata-kata semangat kepada pemainya.

@aura.esports Best speech kemarin dari best coach kita nih ges 😎 doain yang terbaik di final lower bracket today! 🔥 #mobilelegends #mobilelegends_id #mlbb #POCOID #GAGA100EXTRAPEDAS ♬ original sound – AURA OFFICIAL TIKTOK

Reza Pahlevi menyatakan bahawa mereka harus berbangga dengan diri mereka dan mereka harus bangga dengan pasukan mereka sendiri.
“Jangan pernah puas dengan pencapaian kalian, kalau kalian sudah merasa puas maka di situlah titik kelemahan kalian,” katanya.
Kata-kata semangat yang dikeluarkan oleh jurulatih mereka sangat membantu pemain dalam meningkatkan motivasi.
Aura Fire harus menguburkan impian mereka untuk bermain di Grand Final di MPL ID musim ke-9 apabila mereka tewas di tangan ONIC Esports dengan skor 3-2.
Sejarah Aura Fire
Perjalanan pasukan Aura Fire sememangnya tidak mudah dan penuh dengan dugaan dan cabaran.
Pasukan Aura Fire selalu berada di tangga tercorot MPL ID malahan di MPL ID musim ke-7 mereka tidak pernah memenangkan satu perlawanan sekalipun.
Mereka berjaya bangkit di MPL musim ke-8 dengan berjaya memasuki pusingan playoff selepas hampir tiga musim tidak melayakkan diri ke playoff.
Aura Fire juga berjaya menjuarai Piala Presiden 2021 dengan menewaskan Alter Ego dengan skor 3-1.
Di MPL ID musim ke-9, pasukan Aura Fire berjaya melakar sejarah baru dengan membuktikan bahawa mereka adalah tiga pasukan terbaik di MPL ID musim ke-9.


Artikel ini ditulis oleh Haikal Johari
Kambing Golek atau nama sebenarnya Azean Abdul Malik berjaya membawa pulang trofi untuk kategori Personaliti Gamers Tergempak di Anugerah Gempak Most Wanted 2022 yang berlangsung semalam.
Dia berjaya menewaskan beberapa nama gergasi seperti Soloz, Daddyhood, Yana Samsudin dan Jaa Suzuran.

View this post on Instagram

A post shared by Astro Gempak (@astrogempak)

Namun, Azean tidak dapat hadir menerima anugerah dan menghantar wakilnya yang turut meminta maaf dan berterima kasih kepada peminat yang memberi sokongan.
Kambing Golek adalah seorang streamer di media sosial. Dia turut dikenali sebagai salah seorang streamer wanita yang popular buat masa kini.
Antara fokusnya adalah Youtube dan juga Facebook yang mana dia turut bantu mempopularkan permainan video VR Chat. Siri video itu sentiasa ditunggu peminat-peminat.
Walaupun jarang memuat naik hantaran di Instagram namun postingnya yang seakan-akan ‘meme’ membuatkan ramai terhibur.
Foto: Kosmo Digital


Perlawanan kedua di hari kedua minggu ketujuh MPL MY S9 menyaksikan pasukan Todak akan bertemu Suhaz Esports.
Suhaz Esports menang dengan mudah di perlawanan pertama apabila mereka membawa masuk Masha.
Pasukan Todak mula bangkit di perlawanan kedua selepas mereka berjaya mengawal peta dan mendapatkan objektif.
Todak meneruskan momentum di perlawanan ketiga dengan aksi Ciku bermain Ling.
Pasukan Suhaz cuba untuk menahan asakan dari pasukan Todak namun mereka tidak berjaya.
Kelebihan gold terlalu memihak kepada pasukan Todak dan mereka akhirnya mendapatkan kemenangan pada minit ke-13.
Selepas Todak mendapatkan kemenangan sebentar tadi. 4Meyz ditemu bual dan ditanya tentang perasaannya memenangi perlawanan sebentar tadi.
4Meyz berkata dia sangat gembira bermain menentang Suhaz Esports.
“Perasaan saya sangat gembira, seronok berlawan dengan Suhaz Esports kerana mereka bersemangat dan on fire.”
“Di perlawanan pertama banyak buat kesilapan, kami memperbaiki di perlawanan kedua dan ketiga seterusnya mendapatkan kemenangan.”
Ketika ditanya apakah perbezaan bulan ramadhan pada tahun lalu dan tahun ini. 4Meyz menyatakan mereka akan penuhkan solat tarawih.
“Kami akan cuba penuhkan solat tarawih kali ini selain berpuasa di bulan ramadhan.” Akhirinya.


Jurulatih pasukan Free Fire Axis Esports, Abdul Rashshed Abd Rahman (Ashedz) menegaskan anak buahnya bakal menerapkan permainan bertahan bagi menghadapi minggu kedua ESL Snapdragon Free Fire musim kedua.
Hal itu sempat diulas Ashedz ketika siarang langsung miliknya di Tiktok.
“Minggu lepas dropspot kami bukan sahaja dikacau, malah perebutan kawasan juga diganggu pihak ketiga,” katanya.
Justeru itu, dia sedang dalam fasa akhir menyiapkan pasukan menjelang aksi minggu kedua esok.
“Shipyard, Forge, Council Hall dan River Mouth akan kami jaga, ‘langgar’ je,” tambah Ashedz.
Di samping itu, pasukan itu tidak menyasarkan untuk berada di kelompok enam teratas pada dua minggu awal ini.
“Barisan pemain yang sama masih akan dikekalkan meskipun kerap dikecam peminat tempatan,” akhir kata olehnya.


Selepas mendapat jemputan dalam kejohanan League of Legends: Wild Rift Icon Series Southeast Asia: Preseason, Todak nampaknya akan mengumumkan pasukan Wild Rift mereka tak lama lagi.
“Pada 21 Disember lalu kami bersetuju untuk tubuhkan satu lagi pasukan e-sukan iaitu Wild Rift.
“Kami dah menemui ramai pemain berbakat dan ada yang dah sertai tryout. Ada juga yang masuk kejohanan tapi masih peringkat try out.
“Memandangkan kami dapat jemputan ke Icon Series ini bersama Berjaya Dragons, kami juga akan umum roster baru tak lama lagi,” kata Pengurus Perkembangan E-Sukan Todak, Radzi “Ikuto” Rahman.
Ikuto ketika dihubungi juga berkata, Todak akan buat yang terbaik untuk kejohanan ini nanti.
League of Legends: Wild Rift Icon Series Southeast Asia: Preseason akan berlangsung bermula 26 Februari ini di mana pasukan-pasukan dari tujuh negara iaitu Malaysia, Vietnam, Thailand, Indonesia, Singapura, Filipina dan Taiwan akan bertanding untuk menjadi juara peringkat kebangsaan.
Kejohanan itu akan bermula pada 26 Februari di Vietnam diikuti dengan negara-negara lain:

Ini adalah jadual bagi kejohanan ini bermula mengikut negara dan nama rakan e-sukan:

Vietnam (VNG) – 26 Februari – 28 Februari
Thailand (ESL) – 6 Mac – 7 Mac
Taiwan (Cyber Games Arena) – 11 Mac – 14 Mac
Malaysia (ESL) – 13 Mac – 14 Mac
Filipina (PPGL) – 20 Mac – 21 Mac
Indonesia (One Up) – 19 Mac – 21 Mac
Singapura (Eliphant) – 26 Mac – 28 Mac

Antara pasukan yang bertanding mengikut negara:

Malaysia – Berjaya Dragons, Todak
Indonesia – Alter Ego, ONIC
Filipina – Bren Esports, RRQ PH, Team Secret
Singapura – The Alliance
Taiwan – Flash Wolves, ONE Team, TXO
Thailand – Kiing of Gamers Club
Vietnam – V Gaming, Saigon Phantom, SBTC Esports

Lebih banyak pasukan akan diumumkan dalam masa terdekat.


Pasukan Geek Fam Free Fire akan berlawan di peringkat dunia iaitu Free Fire World Series (FFWS) pada 30 Mei ini.
Mereka kini sudah pun berada di Singapura menjalankan kuarantin dan menjalani sesi latihan di sana.
Geek Fam Free Fire diwakili oleh:

Solehin “Zack” Habib Rahaman
Mohammad Akiq “Akiq” Akimi
Haziq “Haziq” Daniel (IGL)
Muhammad Hafiz “Apiz” Azhar
Muhammad “Shoyu” Aiman

Bercakap kepada penulis, mereka berlatih menggunakan Discord setiap masa bagi menambahkan keserasian.
“Kami bersiap sedia dengan berlatih bersungguh-sungguh dan menambah mutu permainan terutamanya untuk roles masing-masing,” kata Geek Fam ketika dihubungi.
Kapten dalam permainan, Haziq pula berkata, bukan mudah untuk bermain di peringkat dunia dan di pentas offline.
“Tugas saya adalah memastikan ahli pasukan tenang kalau ada rasa gugup di atas pentas.
“Dengan menerapkan motivasi dan keyakinan boleh membuatkan kami terus capai kejayaan!” katanya yang berlatih selama enam jam sehari satu pasukan.

Tambah Haziq, beliau yakin 100% dengan kemampuan pasukan. Hasratnya hanya satu iaitu menjadi juara FFWS.
“Doakan kejayaan kami. Kami akan buat yang terbaik untuk raih gelaran juara FFWS buat negara. Kami juga bersyukur pada masa sukar ini, peminat dan atlet e-sukan boleh mengeratkan hubungan menerusi kejohanan ini,” akhirinya.
Peringkat Final FFWS akan bermula pada 30 Mei ini di Singapura.
Foto: Geek Fam


Perlawanan permulaan pada hari kedua minggu terakhir MPL MY musim ke-9 menyaksikan pasukan MAB Esports akan menentang pasukan Geek Fam.
Pasukan MAB harus mendapatkan kemenangan bagi meningkatkan peluang mereka untuk layak ke playoff.
Pasukan Geek Fam berjaya memaksa MAB untuk bermain di perlawanan ketiga selepas mereka mendapatkan kemenangan di perlawanan kedua.
Di perlawanan ketiga, pasukan MAB menaruh harapan mereka kepada kombo Johnson dan Kadita bagi menewaskan pasukan Geek.
Draft mereka juga sangat bijak di mana Aliff diberikan Aulus untuk bermain di fasa late game.
Pasukan Geek lebih berhati-hati di dalam peta bagi mengelak rapid touchdown yang dibuka oleh Johnson.
Pasukan MAB mengawal permainan namun kesilapan demi kesilapan dilakukan menyebab pasukan Geek mula mendapatkan momentum mereka.
Pasukan Geek kemudiannya memenangi perlawanan di Lord Pit dan mereka terus menamatkan permainan dengan Luminous Lord.
Selepas memenangi perlawanan sebentar tadi, Amoux ditemu ramah dan ditanya tentang pendapatnya tentang pasukan Geek sepanjang musim ke-9.
“Kami sudah membuat yang terbaik tetapi tidak mencukupi, saya ingin minta maaf kerana tak dapat bagi keputusan yang diharapkan.” ujarnya.


Pengasas pasukan MAB Esports, Abang Lord atau nama sebenarnya Danial Aizat Rames Abdullah, 47, meluahkan rasa sedih dan kecewa apabila pasukan MAB Esports gagal melayakkan diri ke pusingan playoff.
“Kami dah lakukan yang terbaik, cuma rezeki masih belum berpihak pada MAB.
“Pasukan HomeBois yang bermula dengan negatif lapan pun turut layak ke pusingan playoff. Orange Esports yang pada awal-awal liga mengalami lose streak pun layak ke playoff.
“Jadi apa alasan yang kami boleh berikan? Peluang sudah dihidangkan tetapi kami gagal memanfaatkan peluang ini,” katanya ketika dihubungi MyGameOn.
Abang Lord juga mengatakan bahawa MAB Esports akan melakukan rombakan besar-besaran yang akan membabitkan pemain dan pihak pengurusan.
Adakah kita akan melihat pasukan MAB Esports kembali ke liga MPL musim ke-10? Sama-sama kita nantikan.


Selepas minggu kelima MPL MY berlangsung, ramai peminat menyuarakan pendapat mereka tentang isu Exp Laner Homebois, Sepat yang diturunkan ke dalam barisan pemain.
Ini selepas Sepat yang baru sahaja kehilangan bapanya pada Rabu bermain pada perlawanan menentang Todak dan Madness Esports.

@mygameondotmy @Sepat bermain semalam dan hari ini atas kerelaan sendiri demi pasukan @Homebois #homebois #mpl #mplmy #mplmys11 #inigayakita #revoluxi #fyp #kakigaming #mygameon ♬ suara asli – king plat KT

Pemilik HomeBois, Nureddy Nursal atau Daddyhood memberi kenyataannya mengenai isu ini.
Menurut Daddyhood, dia mengakui bahawa kem HomeBois silap dalam menguruskan isu tentang Sepat bermain pada minggu itu.
“Memang salah kami, tak berkeras untuk cutikan anak buah kami,” ujar Daddyhood.
Bukan itu sahaja, Daddyhood turut mengaku bahawa dia silap kerana hanya meletakkan Soloz sebagai pemain simpanan.
Vins juga tidak dibenarkan bermain kerana statusnya sebagai seorang pengurus pasukan.

Di dalam ciapan yang sama, Daddyhood menganggap isu taunting tiada masalah baginya.
Dia menyatakan bahawa setiap musim pasukannya dikritik dan pada minggu kelima itu, pemainnya masih berduka dengan kejadian yang berlaku.

@mygameondotmy Semoga urusan berjalan lancar untuk Saiful dan Sepat.. Al-Fatihah. #fyp #kakigaming #mlbb #mplmys11 #inigayakita #mygameon #REVOLUXI ♬ WORTH NOTHING – Fast & Furious: Drift Tape/Phonk Vol 1 – TWISTED

Daddyhood turut mewakili pemain-pemainnya ingin meminta maaf kepada semua pihak.
Dia mengakhiri dengan ucapan berterima kasih kepada pihak yang menegurnya dan dia akan cuba untuk memperbaiki isu ini di masa hadapan.
Pada minggu kelima, HomeBois tewas di tangan Todak dengan skor 2-0 namun berjaya menamatkan kemarau kemenangan dengan menewaskan Madness Esports 2-1.
HomeBois akan bertemu Red Esports pada minggu terakhir liga dan mahu mengunci slot Top 4 sebelum tamatnya musim ini.
Foto: DaddyHood


Menjelang aksi Play-Ins Siri Dunia Free Fire (FFWS) Bangkok 2022, wakil Malaysia iaitu pasukan Expand tetap jitu ingin fokus mengukuhkan mekansime pasukan.
“Di sini (Expand), kami sentiasa ingin memperkuatkan segala segala komposisi pasukan agar dapat mencabar pasukan lain,” ujar pengurus pasukan, Norain Abu Talib.
Menurutnya lagi, dia mengakui akan berdepan tentangan hebat oleh pasukan berpengalaman seperti bekas juara dunia EVOS Phoenix (Thailand) dan pasukan berpengalaman RRQ Kazu (Indonesia).
“Kami sentiasa menghormati pasukan berkenaan, tetapi dalam permainan segalanya akan pasti berubah,” tambahnya.
Pihak pembangun permainan Garena Free Fire mewajibkan pemain kelima bagi edisi kali ini. Perkara ini seakan membawa bayangan Expand akan membawa masuk salah seorang pemain yang bermain di dalam Kejohanan Major MCPS musim keempat dalam masa terdekat.
Norain berharap debut pasukannya di Siri Dunia kali ini dapat memberi impak positif buat pasukan Malaysia yang lain daripada segi pasaran region MCPS.
“Insya-Allah kami akan buktikan sesuatu kepada dunia seterusnya dapat mengharumkan nama negara,” akhir kata daripadanya.


RSG PH baru sahaja membuktikan bahawa mereka adalah pasukan MLBB yang terbaik pada saat ini.
Mereka berjaya menjuarai kejohanan MSC 2022 selepas menewaskan pasukan gergasi dari Indonesia RRQ Hoshi dengan skor 4-0.
Sebaik sahaja mereka memenangi perlawanan keempat, pemain EXP Laner untuk pasukan itu, Nathzz, menyambut keseronokannya dengan melakukan ‘taunting’ terhadapat penyokong pasukan RRQ Hoshi.

@kincir.esports Luapan emosi dari RSG Nathzz setelah berhasil menang, NT RRQ Hoshi #msc2022 #weownmsc #serubarengkincir #kincirdotcom ♬ original sound – KINCIR ESPORTS

Nathzz, menyatakan bahawa alasannya melakukan perkara itu adalah dia mahu membuktikan kepada para penyokong RRQ Hoshi bahawa mereka salah.
“Kami hanya mahu membuktikan kepada para netizen bahawa mereka salah, menyangka kami akan kalah,” katanya.
Demonkite, yang juga jungler pasukan itu turut menambah dengan kenyataan disampaikan oleh Nathzz.
“Kepada haters, teruskan melakukan apa yang kalian ingin lakukan. Kamu semua memang kelakar,” katanya.
Selepas mendengar ungkapan daripada Demonkite itu, Nathzz juga menambah dengan kata-kata yang pedas.
“Untuk haters, teruskan meragui kami, mengutuk kami, yang penting kami dah menang MSC 2022,” ujarnya.
Walau bagaimanapun, hubungan mereka dengan pemain RRQ Hoshi dalam keadaan yang baik.
RSG PH memuat naik sebuah hantaran di Instagram mereka, di mana terlihat para pemain RSG PH menukar jersi mereka bersama pemain RRQ Hoshi.

View this post on Instagram

A post shared by RSG Philippines (@rsg.ph)

Hantaran itu menyebut saingan di dalam permainan tetapi idola dalam kehidupan yang sebenar.
“Semuanya baik dengan RRQ Hoshi dan pemain kami. Ia adalah satu penghormatan buat pemain kami untuk bersemuka dengan mereka di MSC 2022!”
Sumber: esportsid
Foto: oneesportid


Dlarr atau Dlarskie adalah nama yang tidak asing di dalam komuniti Mobile Legends Filipina.
Bekas pemain pasukan ONIC PH ini dikatakan akan menyertai pasukan EVOS Legends namun masih belum diumumkan namanya di dalam pasukan itu.
Menerusi tangkap layar di Instagram Story milik Dlarr malam tadi, dia yang kini berada di Kuala Lumpur sempat singgah ke Homebois Pitstop dan makan bersama pasukan Todak.

Kami dari pihak MyGameOn cuba mendapatkan jawapan dari wakil Todak iaitu Ikuto.
Menurutnya, Dlarskie hanya datang makan dan minum bersama pasukan Todak sebagai kawan.
“Kami hanya makan-makan sahaja, bersembang dan lepak bersama sebagai kawan,” jelas Ikuto.
Adakah Dlarskie melakukan persinggahan ke Malaysia dan akan bersama pasukan Indonesia tidak lama lagi? Kita bakal saksikan.


Perlawanan pertama di hari kedua minggu ketujuh MPL MY S9 menyaksikan pasukan RSG akan bertemu dengan MAB Esports.
Kedua-dua pasukan harus memenangi perlawanan untuk mengutip mata bagi mendapat kedudukan selesa di playoff nanti.
RSG MY berjaya mendapatkan kemenangan pertama namun pasukan MAB Esports membalas di perlawanan kedua.
MAB Esports membuat keputusan untuk memberikan Ling kepada Aliff. Manakala Lancelot digunakan oleh Kuza.
Kedua-dua pasukan memberi asakan ke atas satu sama lain.
Pasukan MAB mepunyai kelebihan awal namun RSG MY mula mendapatkan kembali momentum pada minit ke-12.
Namun begitu, pasukan MAB Esports mengekalkan tenpo permainan dan mereka terus mendapatkan kemenangan pada minit ke-17.
Selepas memenangi perlawanan sebentar tadi. NovaxCobar ditanya tentang perasaannya memenangi perlawanan sebentar tadi.
“Saya bersyukur kerana kami menang, alhamdulillah sangat gembira.”
Ditanya tentang strategi mereka menentang RSG MY.
“Kami hanya pakai hero-hero kami dan mengikut flow jurulatih kami. Alhamdulillah ia berkesan.”


Pokemon Unite adalah salah satu permainan peranti mudah alih yang kian meningkat popularitinya di kalangan pengguna telefon pintar. Ia mula dilancarkan di pelantar Switch pada 21 Julai lepas dan membuat kemunculan di pelantar Android dan IOS pada 22 September lepas.

Berbeza dengan permainan peranti mudah alih genre MOBA yang lain, Pokemon Unite memerlukan kerjasama di antara pasukan untuk membuat scoring. Pemain dikehendaki mengumpul mata scoring dengan menumbangkan pokemon lain dan mengejar objektif.
Pasukan yang mempunyai mata scoring terbanyak akan memenangi perlawanan.
Kami dari pihak MyGameOn sempat menemu bual pasukan kompetitif GreedyGhost yang menjadi juga salah satu skuad hebat berhasrat untuk layak ke Kejohanan Dunia Pokemon Unite.
Kapten pasukan iaitu Mohd  “ZackFrost” Khairulzaman berkata dia mula bermain ketika permainan ini mula dilancarkan di platfrom switch.
“Saya berasal dari Kuantan dan berusia 31 tahun, bertugas sebagai penjawat awam. Walaupun sudah hidup berkeluarga, isteri sentiasa memberikan sokongan untuk saya bergerak secara kompetitif.
“Walaupun kadangkala mengalami kekangan waktu untuk bermain namun ia tidak menghalang saya kerana bermain game sudah menjadi hobi saya sejak dahulu lagi,” ujar Zack.

Zackfrost (Captain, Offlane)
“Sebelum saya bermain Pokemon Unite, saya ada bermain permainan video seperti Dota, Vainglory dan pernah menyertai Vainglory Malaysian League.
“Namun begitu, tidak lama kemudian SEMC memutuskan untuk tidak lagi membangunkan permainan peranti mudah alih itu. Di saat itulah, saya berasa sedikit kecewa dan terus beralih arah ke Mobile Legends.
“Akan tetapi, bermain Mobile Legends tidak lama kerana masih kecewa dengan penutupan server Vainglory. Pokemon Unite bagaimanapun berjaya mengubah persepsi saya terhadap genre MOBA yang lain. Ia berjaya menambat hati saya dan mengimbau kembali zaman-zaman melihat anime Pokemon dahulu kala,” tambah Zack.
Ditanya tentang latihan yang dilakukan setiap hari, Zack berkata, latihan biasanya bermula jam 8 malam dan berakhir pada jam 12 tengah malam dari Isnin hingga Jumaat kerana kami semyanya bekerja. Katanya, pada hari minggu, mereka akan sesuaikan waktu mengikut komitmen masing-masing.
Tambahnya, skuad GreedyGhost ditubuhkan selepas pembubaran Team Horizon.
“Sejurus sahaja Sea Invitational tamat, saya menubuhkan skuad GreedyGhost ini untuk mengambil bekas ahli pasukan Team Horizon. Mereka memerlukan pasukan dan platform untuk bermain.
“GreedyGhost akan menjadi satu platform yang baru untuk mereka. Walaupun skuad ini hanya bermain selama lima bulan bersama, namun kami sudah memahami antara satu sama lain.
“Baru-baru ini kami sempat masuk ke Winter Asia namun kalah di peringkat ke-16. Ini tidak menjadi pematah semangat kami kerana skuad GreedyGhost boleh dikatakan mempunyai pemain-pemain yang hebat yang mempunyai lebih dari 2,000 mmr ketika ini,” katanya.
Menyebut tentang penaja, mereka sangat terbuka untuk menerima sebarang penaja yang ingin berkolaberasi.
“Kami sangat mengalu-alukan, ada juga pasukan dari Singapura yang meminta khidmat jurulatih dari kami dan akan menggunakan nama GreedyGhost di dalam apa jua pertandingan yang mereka sertai.
“Tujuan GreedyGhost menyertai pertandingan adalah untuk mengharumkan nama Malaysia kerana kami semua sangat patriotik, kalah atau menang itu adat pertandingan. Meskipun tanpa jurulatih, pengurus dan penganalisis, kami yakin dengan kebolehan kami sebagai satu skuad,” kata Zack.

Enzo (Support)
Menurut Ahmad Safwan “Enzo” Ahsanuddin yang berusia 31 tahun, Zack dan rakan-rakan sangat memahami sekiranya dia dan ahli skuad yang lain memerlukan masa sebentar ketika latihan terutamanya untuk melayan anak-anak dan menyiapkan kerja rumah.
Faktor itu yang menguatkan lagi hubungan mereka di antara satu sama lain.
“Skuad GreedyGhost ini sangat memahami tugas saya sebagai seorang suami dan tidak pernah merungut ketika saya memerlukan masa sebentar untuk melayan anak-anak dan isteri. Kami tidak pernah melakukan latihan secara offline sebaliknya dilakukan secara online dan ia sangat berkesan. Kami tidak pernah menghadapi kesukaran untuk berkomunikasi,” katanya.

Xero (Defender/Support)
Ahmad Farez “Xero” Dahlan yang berusia 36 setakat ini juga turut memberikan pandangan dia sebagai pemain veteran di dalam skuad itu.
“Saya masuk ke dalam skuad ini sejak ia mula-mula ditubuhkan. Pada saat awal penubuhan, saya yakin dengan skuad ini dan merasakan aura positif dari setiap pemain. Ia menjadi lumrah apabila kita tewas di dalam perlawanan namun tidak ada seorang pun yang toxic dan mengeluarkan kata-kata kesat kerana kami sedar kalah menang itu adat permainan.
“Walaupun tiada pengurus, ramai di antara ahli pasukan kami mampu untuk mengurus keadaan diri masing-masing dan bersatu sebagai satu pasukan bersama-sama,” katanya.
Ditanya tentang faktor umur yang mungkin menjadi kekangan buat dirinya, ia tak menjadi masalah kerana masih bermain dengan bagus dan refleks yang baik kerana sudah biasa dengan konsol.

Makjah (Support/Tank)
Rashidi atau lebih dikenali sebagai Makjah pula adalah streamer sepenuh masa di dalam skuad GreedyGhost. Jejaka berusia 32 tahun ini beralih ke Pokemon Unite selepas bermain MLBB secara kompetitif.
“Saya nampak Pokemon Unite ini mempunyai potensi untuk berkembang, jadi saya memilih untuk melakukan penstriman tentang tips yang berguna untuk menjadi pemain yang hebat. Hasrat saya adalah untuk mengembangkan lagi komuniti Pokemon Unite di Malaysia.
“Saya akan sertai komuniti Discord Unite dan akan melakukan penstriman di sana dan pada masa yang sama, saya akan promosikan Pokemon Unite kepada pemain-pemain yang lain di luar sana,” ujar Makjah.
Matlamat GreedyGhost adalah untuk menjadi satu skuad yang dikenali ramai sebagai pasukan Malaysia. Mereka ingin GreedyGhost menjadi pasukan di mana negara-negara lain akan mengakui Malaysia boleh memberikan saingan di samping memperkenalkan negara kita sebagai petanding hebat.
Terdahulu, GreedyGhost pernah menyertai Kejohanan Jemputan Asia Tenggara (SEA Invitational) sebagai wakil Malaysia untuk bertanding di dalam showmatch.
Kini, GreedyGhost akan mengikuti pusingan kelayakan yang akan datang demi mengumpul championship point bagi melayakkan diri ke Kejohanan Dunia Pokemon Unite 2022. Mari kita sama-sama berikan sokongan kepada mereka.


Pasukan Filipina menjadi penanda aras untuk semua pasukan MLBB di seluruh dunia, pencapaian mereka sebagai juara dunia sebanyak 2 kali tidak boleh dipandang rendah sama sekali.
Begitu juga dengan pasukan Blacklist International, mereka adalah pasukan MLBB yang terkuat setakat ini mengikut pencapaian.
Namun begitu, OhMyV33nus menjelaskan ada juga pasukan yang mereka sukar untuk tewaskan dan berharap akan berjumpa di M4 nanti.
“Semasa peringkat liga dan sebelum peringkat kelayakan Sibol, kami scrim bersama pasukan Aura Fire dan mereka sangat kuat.
“Akan tetapi, saya tidak tahu apa yang terjadi kepada mereka kerana pencapaian mereka di peringkat liga kurang memuaskan.” ujar V33nus.
“Bagi pasukan Alter Ego pula, kami sukar untuk mendapatkan kemenangan ketika scrim bersama mereka. Boleh dikatakan jarang sekali dapat menang.” akhirinya.
Walau bagaimanapun, pasukan Alter Ego sudah pulang awal selepas ditewaskan oleh pasukan Aura Fire di peringkat MPL ID musim ke-10.
Hanya tinggal pasukan Aura Fire sahaja yang masih berdiri teguh untuk menentang pasukan BTR Alpha pada hari ini di peringkat separuh akhir lower bracket.
Sumber: ONE Esports


Pasukan Homebois mengalami dua kekalahan sebelum ini dan mereka harus menebus kembali di dalam perlawanan menentang Team Lunatix.
Kedua-dua pasukan berjaya menyamakan kedudukan 1-1 dan mereka akan bermain di perlawanan ketiga untuk menentukan pasukan manakah yang menjadi juara.
Pasukan Homebois mendapat kelebihan di minit awal permainan apabila rotasi mereka berkesan untuk menghentikan kemaraan Team Lunatix menghancurkan turret di bahagian atas.
Team Lunatix terus kehilangan momentum mereka apabila kesilapan demi kesilapan dilakukan di dalam pertarungan.
Jurang perbezaan gold yang sangat ketara menyebabkan Team Lunatix gagal untuk menjatuhkan pasukan Homebois.
Mereka cuba untuk bermain split push namun ia tidak membuahkan hasil yang sangat baik.
Luminous Lord yang diambil oleh pasukan Homebois pada minit ke-12 menjadi kunci kemenangan mereka di dalam perlawanan terakhir ini.
Mereka terus merusuh ke arah base pasukan Team Lunatix dan akhirnya menamatkan permainan.
Nampaknya kemasukan Saiful ke dalam pasukan menggantikan Xpedea memberikan mereka kemenangan.


Artikel ini ditulis oleh Firas Aliyan Idris
Pasukan Geek Fam Free Fire ingin tebus kesilapan musim lepas selepas menjadi juara peringkat liga Siri Cabaran Free Fire (FFCS) musim kedua.
“Grand Final kali ini, kami sudah sediakan strategi yang bersesuaian dengan gaya permainan kami,” ujar Liew Yi Cheng (Orenn) ketika dihubungi MyGameOn.
Geek Fam adalah juara Siri Cabaran Free Fire Malaysia musim pertama peringkat liga. Namun, sekadar berpuas hati di tempat keempat pada Grand Final yang lepas.
Dia juga berkata akan memastikan kesilapan mudah pada musim lalu tidak diulangi pada aksi peringkat akhir kali ini.
“Keserasian yang kami bentuk dalam masa yang singkat juga nampak berhasil dengan kaedah latihan yang dipraktikkan sejak bermulanya pertandingan,” kata Orenn.
Orenn juga menyifatkan keterujaan menjuarai Siri Cabaran Free Fire (FFCS) musim kedua peringkat liga tidak sedikit mengganggu konsentrasi pasukannya.
Dia juga menganggap 11 pasukan lain adalah unik dan mempunyai kelebihan tersendiri. Jadi, Geek Fam tidak meletakkan mana-mana pasukan sebagai pesaing terdekat atau ancaman.
Grand Final Siri Cabaran Free Fire musim kedua akan berlangsung secara dalam talian di laman rasmi Youtube dan Facebook Garena Free Fire Malaysia pada 30 dan 31 Julai ini.
Siapa akan menjadi juara? Kita bakal saksikan.


Pusingan kelayakan MPL MY musim ke-10 akan bermula tidak lama lagi. Dua pasukan yang berjaya mara ke peringkat akhir akan mengisi slot di peringkat liga.
Banyak persiapan yang perlu dilakukan, setiap pasukan pasti akan memberikan usaha terbaik mereka untuk memenangi pusingan kelayakan ini. Pasukan MAB Esports dan Geek Fam MY pastinya akan memberikan cabaran kepada wajah-wajah baru di pusingan kelayakan.
Kami sempat menemu bual pengurus MAB Esports iaitu Abang Lord tentang persiapan pasukan MAB untuk pusingan kelayakan. Abang Lord berkata persiapan masih belum siap sepenuhnya.
“Kami belum bersedia sepenuhnya, masih lagi mencari jungler yang sesuai. Namun, kami sedang di dalam fasa terakhir untuk menentukan pemain dari hasil keputusan tryout,” katanya kepada MyGameOn.
Abang Lord juga menyatakan terdapat beberapa bekas pemain MPL dan juga daripada Semi Profesional sedang diuji untuk posisi jungler.
“Beberapa jungler daripada bekas pemain MPL dan juga pasukan Semi Profesional sedang diuji. Minggu ini wajib untuk kami tentukan siapakah yang akan bermain mewakili MAB di pusingan kelayakan nanti,” tambahnya.
Selain dari itu, Abang Lord juga turut mendedahkan barisan pemain yang sudah bersedia untuk pusingan kelayakan.
“Pemain yang sah akan bermain adalah Novaxcobar, Zakqt dan juga Xslash. Tiga pemain ini dikekalkan dari musim ke-9. Bekas pemain Suhaz Esports iaitu D’Ace dan Eavy juga akan menyertai barisan pemain ini,” ucap Abang Lord.
MAB Esports dan juga pasukan Geek Fam turut mendapat slot jemputan ke lapan teratas peringkat kelayakan MPL MY musim ke-10.
Adakah kita akan melihat pasukan MAB Esports sekali lagi berjaya lolos ke peringkat liga untuk musim kali ini? Kita bakal saksikan.


Pertemuan antara pasukan di kumpulan A dan B di hari pertama minggu keenam liga profesional (MPL) MY musim kesembilan menyaksikan Team Caracal bertemu dengan MAB Esports.
Perlawanan pertama memberikan kelebihan kepada Team Caracal dengan pemilihan Karina sebagai jungler. Mereka mengawal peta dan berjaya mendapatkan kemenangan pada minit ke-15.
Perlawanan kedua juga memihak kepada Team Caracal meskipun berulang kali MAB Esports mempertahankan crystal mereka.
Kimmy yang digunakan oleh Lolealz memberikan damage yang sangat besar pada minit akhir permainan, ditambah dengan penggunaan Yu Zhong dan Baxia oleh pasukan mereka.
Selepas mereka memenangi perlawanan sebentar tadi, Lolealz ditemu bual dan ditanyakan soalan tentang perasaannya selepas mendapat kemenangan bersih.
“Saya berasa sangat gembira kerana berjaya mendapat 3 mata dari hasil perlawanan itu”. ujarnya.
Ditanya tentang kemasukan Masha ke dalam draft.
“Kami memang bersedia untuk membawa masuk Masha, kami berlatih hari-hari sebelum ini dan ia berhasil”.
“Situasi Team Caracal di kumpulan B agak okay setakat ini sebab kami bermain lebih berdisiplin,” akhirinya.
Foto: Moonton Games


Perlawananan kedua di hari kedua minggu kelima menyaksikan pasukan Orange Esports akan menentang Suhaz Esports.
Kedua-dua pasukan berjaya menyamakan kedudukan 1-1 selepas Orange Esports membalas kekalahan di permainan pertama.
Suhaz Esports lebih agresif di perlawanan ketiga, Box dan D Ace kerap melakukan rotasi untuk mengawal peta.
Meskipun Zed mengalami kekurangan untuk farming di gold lane, dia masih berjaya menyelamatkan dirinya dari ditumbangkan pihak musuh.
Lord pertama berjaya didapatkan oleh Suhaz Esports pada minit ke-9 selepas menumbangkan Minnn dan Lolla.
Orange Esports terus bertahan dan menunggu Cecilion mencapai stack yang diperlukan untuk melakukan serangan balas.
Perlawanan di Lord Pit pada minit ke-17 menyebabkan Suhaz Esports kehilangan empat orang ahli meskipun mereka mendapatkan Lord.
Orange Esports terus menggunakan peluang itu untuk melakukan comeback dan menamatkan permainan.
Ketika Minnn ditemubual selepas kemenangan sebentar tadi, katanya, mereka patut menang 2-0.
“Sebenarnya kami rasa patut menang 2-0 kerana kami sudah mengkaji corak permainan mereka sebelum ini,” katanya.


Kemasukan pemain Filipina ke Indonesia untuk MPL ID musim ke-10 semakin menjadi fenomena yang dibincangkan di dalam komuniti MLBB.
RRQ Hoshi juga tidak terlepas untuk membawa masuk pemain dari negara jiran itu ke dalam pasukan.
Di dalam satu temubual ekslusif bersama ONE Esports, CEO RRQ Hoshi iaitu Andrian Pauline menyatakan hasratnya untuk membawa Kelra ke dalam pasukan itu.
“Saya tidak menutup kemungkinan RRQ akan mempunyai pemain Filipina. Saya hanya ingin pemain terbaik di dalam pasukan ini. Kalau memang ada pemain Filipina dan kami berpotensi membentuk pasukan yang terbaik, kenapa tidak?” katanya ekslusif kepada ONE Esports.
Ketika ditanya tentang dia pernah atau tidak ingin membawa masuk pemain Filipina di dalam pasukan.
Jawabnya dia pernah menghubungi Kelra di musim kelapan dan kesembilan.
“Kalau ditanya pernah atau tidak untuk membawa masuk pemain Filipina, ya memang pernah. Itu terjadi musim kelapan dan kesembilan, yang mana saat itu ada berita Kelra dilamar RRQ Hoshi dan saya menyatakan berita itu benar.
“Kami sempat berbincang bersama mereka akan tetapi dia masih ada kontrak dan kerana ada satu hal yang lain, kami membatalkan niat tersebut. Tambahan lagi di dalam pasukan kami masih ada Skylar, Xinnn, dan Lemon, kalau ada satu lagi pemain gold laner, itu sudah berlebihan.” ujarnya.
Namun begitu, Andrian berkata Kelra adalah satu-satunya pemain Filipina yang mereka cuba dapatkan namun tidak lagi buat masa sekarang.
“Tetapi di antara pemain Filipina, yang kami sempat ingin kejar adalah Kelra. Namun, sekarang sudah tidak lagi,” akhirinya.
Sumber: ONE Esports


Sukan Komanwel adalah satu acara sukan yang membabitkan banyak negara di dunia. Majoriti negara yang mengambil bahagian di dalam sukan ini adalah negara-negara yang pernah dijajah oleh empayar British satu ketika dahulu.
E-sukan kini dimasukkan untuk acara kali pertama di Sukan Komanwel 2022 dan diiktiraf Persekutuan Sukan Komanwel. Ia akan dilangsungkan pada 6 dan 7 Ogos ini. Ia akan dikelolakan oleh Persekutuan E-sukan Sedunia (Global Esports Federation).
Salah satu e-sukan yang akan dipertandingkan adalah Dota 2 yang cukup popular dan mempunyai peminat yang sangat ramai di serata dunia. Baru-baru ini, pasukan wanita Dota 2 Malaysia berjaya mendapatkan slot ke Birmingham dan kami dari pihak MyGameOn sempat menemu bual mereka.
Pasukan wanita ini dianggotai oleh:

Auroraa (kapten)
Nada
Timun
Istarx
Shizuma

Sumber: Grills Gaming
Ketika ditanya tentang perasaan mereka dipilih menjadi wakil Malaysia untuk ke Sukan Komanwel, mereka berkata ianya satu pengalaman yang gembira buat mereka.
“Pada mulanya, kami berharap untuk menentang pasukan wanita dari Malaysia yang lain. Akan tetapi mungkin kerana kekurangan pemain wanita yang menunjukkan minat dan mempunyai kekangan masa, jadi kami tidak dapat menentang pasukan Malaysia yang lain. Namun, perasaan kami sangat gembira dapat menjadi wakil Malaysia untuk bertanding ke acara yang berprestij ini.” ujar mereka.
Ditanya tentang jadual latihan yang mereka jalani untuk persiapan ke Birmingham. Mereka berkata latihan mengambil masa dalam empat hingga lima jam sehari dan mempunyai jurulatih untuk mengawasi pasukan.
“Kami berlatih 4-5 jam sehari termasuk menonton replay, kami juga mempunyai jurulatih untuk melatih kami dan kadangkala kami bermain ranked game bersama-sama untuk menambahkan keserasian dan cara kami berkomunikasi di dalam pasukan,” ujar mereka.

Sumber: Grills Gaming
DISATUKAN KEMBALI
Pasukan wanita ini kembali disatukan selepas berpisah dari zaman kegemilangan mereka di dalam skuad Grills Gaming satu ketika dahulu.
“Kemungkinan paling besar kami kembali bergabung adalah kerana Sukan Komanwel ini. Ia adalah satu acara yang memberikan kami peluang untuk mewakili negara. Kami sangat gembira kerana dapat bermain bersama kawan-kawan serta wanita yang paling hebat di Malaysia.
“Paling penting, kita dapat rasakan semangat patriotik dan juga keazaman untuk mendapatkan kemenangan!,” jawab mereka.
CABARAN SEBAGAI PEMAIN WANITA
Di dalam e-sukan, pastinya ada cabaran untuk setiap pasukan melangkah menuju ke impian mereka. Ditanya tentang cabaran mereka sebagai pemain wanita di dalam e-sukan, mereka berkata perjalanan mereka amat sukar.
“Ya ianya sangat sukar, ada beberapa pertandingan yang kami menang sebelum ini di mana pihak organisasi melarikan diri dan tidak memberikan kami wang kemenangan.
“Selain itu, pertandingan untuk pemain e-sukan wanita semakin berkurangan dan agak sukar untuk mendapatkan penaja. Oleh kerana itu, ianya menjadi mustahil untuk kami menjadikan karier ini sepenuh masa jika tiada gaji diberikan,” kata mereka.
Ditanya tentang minat mereka terhadap permainan video Dota, mereka berkata hanya segelintir yang bermula dari zaman Dota pertama.
“Hanya segelintir dari kami yang mula bermain semenjak Dota 1, yang lain menunjukkan minat terhadap Dota ketika zaman beta Dota 2. Kami sangat teruja dengan permainan yang kompetitif, bersaing sesama ahli pasukan mahupun melihat orang lain bermain.
“Dota 2 sentiasa mempunyai pertandingan yang akan dijalankan dan itu bermaksud permainan ini tidak akan tamat. Oleh kerana itu, ia menjadi penyebab Dota tidak pernah menjadi permainan yang membosankan untuk kami,” kata mereka.
SASAR PINGAT
Sebagai wakil Malaysia, pastinya membawa pulang pingat itu menjadi satu kebanggaan buat atlet negara. Begitu juga dengan pemain-pemain wanita mewakili Malaysia ini.
Walaupun ia hanya sukan pertunjukan dengan medal dan penjenamaan tersendiri, pasukan Malaysia ini tetap sasar menjadi yang terbaik.
“Kami akan cuba sebaik mungkin untuk mendapatkan pingat, walau apa pun keputusan yang kami dapat. Perkara yang paling penting adalah saingan yang tidak dapat kami lupakan. Kami juga memohon sokongan anda semua kepada kami untuk membawa pulang pingat dan menjadi kebanggaan negara.
“Kami juga berharap kami akan dapat bersaing seperti pemain lelaki secara sepenuh masa. Kami ingin melihat lebih banyak pertandingan dari kalangan wanita akan dilaksanakan di mana wang hadiah itu berbentuk tunai dan tidak hanya terhad kepada barangan gaming sahaja.
“Kami mahu lebih ramai orang melihat nilai murni di dalam saingan di antara pemain wanita secara profesional dan memberikan kami tajaan untuk kami melangkah lebih jauh,” akhiri mereka.


Pasukan Todak sudah pun berangkat ke Indonesia semalam untuk mewakili Malaysia ke Kejohanan Dunia E-Sukan IESF di Bali, Indonesia bermula 3 Disember ini.
Kami dari pihak MyGameOn sempat menemubual salah seorang pemain bintang mereka iaitu Ciku. Dia menyatakan Todak tidak pernah mempunyai pengalaman menentang pasukan Vietnam.
“Setakat ini, kami tidak pernah melawan mereka dan tidak pernah berjumpa dengan mereka. Akan tetapi ada beberapa pertandingan yang mereka main baru-baru ini.
“Jadi, kami nilai cara mereka bermain dari pertandingan itu. Saya rasa mereka bakal membuat kejutan yang besar kerana mereka tidak pernah mendedahkan corak permainan mereka.  Mereka juga adalah pencabar baru di dalam arena kompetitif MLBB, setiap kali ada pencabar baru pasti ada kejutan,” ujar Ciku.
Namun begitu, Ciku yakin momentum pasukan Todak akan terus kekal sehingga ke akhir pertandingan.
“Momentum kami di dalam pertandingan ini, Insya-Allah akan konsisten, kami sasar top 2 kerana terdahulu di MPLI kami sasar top 3 dan alhamdulillah lulus juga.
“Barisan pemain untuk IESF ini agak berbeza berbanding MPLI. Tidak berubah dari segi pemain namun strategi yang digunakan akan berbeza,” tambah Ciku.

@mygameondotmy @TDK.Ciku kata @Todak.gaming akan hadir dengan taktikal berlain di IESF Bali 2022 nanti. #fyp #kakigaming #inigayakita #mlbb #mygameon #fyp ♬ Kita Rockstar (TikTok Version) – Yazmin Aziz, KUNGFU HEIDI

Ikuti temubual penuh bersama Ciku di laman Tiktok rasmi kami.
Kejohanan ini akan bermula pada 3 Disember hingga 11 Disember ini dan Malaysia menghantar Todak MLBB sebagai wakil selepas berjaya mengharungi pusingan kelayakan sebelumnya.
Senarai negara bertanding:

Malaysia
Slovenia
Argentina
Namibia
Indonesia
Kemboja
Filipina
Vietnam

Ia menggunakan format Double Elimination bermaksud ada Upper dan Lower Bracket. Mereka yang tewas di Upper akan turun ke Lower (pusingan kalah mati).


CD Projekt Red melakukan perubahan agak ketara dengan memberikan perspektif first-person untuk game terbaru mereka, Cyberpunk 2077. Keputusan ini agak janggal diperlihatkan kerana CD Projekt Red sinonim dengan game perspektif third-person seperti yang dinampakkan di dalam siri RPG paling popular, The Witcher.
Oleh itu, ramai peminat (termasuk saya) juga menggaru kepala kenapa developer ini mengubah angin ke kamera first-person untuk game futuristik Cyberpunk 2077 ini. Menurut pereka quest CD Projekt Red, Patrick Mills bercakap kepada DualShockers, membalas persoalan hangat bermain di fikiran korang.
Korang akan bermain sebagai V (di kanan gambar) bersama kawan karibnya, Jackie
Mills berkata studio ini akan berpegang teguh terhadap perspektif first-person dalam Cyberpunk 2077 dan dia sedar CD Projekt Red akan menerima tentangan daripada orang ramai. “Kami percaya akan keputusan (untuk perspektif first-person) dan kami amat sedar ramai orang tidak suka first-person kerana ada sejumlah pemain tak boleh bermain game first-person atas sebab-sebab tertentu,” ujar Mills.
Kalau korang yang berminat main Cyberpunk 2077 tapi tak berpuas hati dengan perspektif first-person, pasukan yang membangunkan game ini sedang menyelidik lebih lanjut bagi memberikan pengalaman Cyberpunk 2077  terbaik untuk korang.
Antara cadangan yang dikongsikan adalah menawarkan beberapa pilihan tahap difficulty dan pilihan mengubah suai sensitiviti kamera agar pemain kurang suka akan game first-person boleh tertarik dengan perspektif first-person Cyberpunk 2077 dan boleh seronok bermain game ini.
Berjalan-jalan di sekitar Night City dengan menaiki kenderaan
Baru-baru ini, CD Projekt Red akhirnya mengeluarkan video demo gameplay Cyberpunk 2077 untuk tontonan umum. Video berdurasi sebanyak 48 minit mendedahkan pemain terhadap persekitaran open-world di bandar futuristik Night City dengan karakter korang tersendiri. Selain itu, korang boleh mengubah suai komponen sibernetik badan yang boleh digunakan dalam combat ala-ala campuran Max Payne dan Deus Ex.
Cyberpunk 2077 masih lagi tiada tarikh rasmi dan akan dikeluarkan untuk PC, Xbox One dan PS4.


Pasukan Team SMG sentiasa mengharapkan pemain-pemain Mobile Legends mereka untuk berdikari dan mencari kelebihan pada diri sendiri dari berharap kepada pengalaman dimiliki Lu Khai Bean (SaSa).
Dalam satu sidang media dalam talian semalam, Benny Lai selaku Pengurus Pasukan berkata dia melihat peningkatan dari segi kemajuan pemain.
“Kami sentiasa ‘push’ pemain untuk tak berharap pada SaSa dan jadi lebih berdikari. Kira tidak adil juga untuk letakkan ‘beban’ pada SaSa seorang.
“Bagi saya, Zaim dan Smooth sudah menunjukkan peningkatan berbanding di musim MPL MY yang lalu.
“Kedua-dua mereka sudah menjadi makin matang sejak bersama kami beberapa tahun dulu,” katanya kepada media.
Benny juga berkata kemasukan Jamesss dan SaSa ke dalam pasukan nyata memberi perubahan positif.
“Pengalaman yang ada pada SaSa dari pembabitan dalam arena kompetitif di Indonesia dan juga Jamesss yang pernah menjadi jurulatih hebat pastinya memberikan kebaikan kepada pasukan kami,” katanya.

View this post on Instagram

A post shared by MPL Malaysia (@mplmy.official)

Peringkat kumpulan M3 akan diadakan bermula 6 Disember hingga 9 Disember ini. Dua pasukan dengan kemenangan terbanyak akan mara ke upper bracket dan dua tercorot ke lower bracket.
Walaupun tiada penyingkiran di peringkat kumpulan, penting untuk skuad Malaysia kumpul kemenangan untuk ke upper bracket.
M3 akan dilangsungkan di Pusat Konvesyen dan Pameran Suntec, Singapura pada 6 Disember hingga 19 Disember ini.
Ia mengumpulkan 16 pasukan MLBB terbaik dunia bertarung merebut hadiah terkumpul AS$800,000 (RM3.3 juta).
Foto: Team SMG


Perlawanan di antara pasukan RRQ Hoshi dan RSG PH di peringkat akhir Piala Asia Tenggara Mobile Legends (MSC) 2022 menjadi tanda tanya oleh kebanyakan netizen.
Persoalan itu terjadi kerana sebelum ini RRQ berjaya menghantar mereka ke peringkat lower bracket akan tetapi di peringkat akhir, RRQ ditewaskan dengan skor tanpa balas.
Pemain RSG PH, Light ada menyatakan alasan ini terjadi sewaktu temubual selepas mereka menjadi juara MSC 2022. Menurut Light, mereka tidak mempunyai rehat yang cukup.
“Kami tewas terhadap RRQ Hoshi sebelum ini kerana kami tidak mempunyai rehat yang cukup. Di peringkat akhir, kami sudah mempunyai tidur yang cukup dan lihat hasilnya,” ujar Light.
Nampaknya prestasi pasukan RSG PH berubah secara mendadak selepas mereka kembali melawan RRQ Hoshi dengan skor 4-0. Adakah anda juga merasakan perkara yang sama? Nyatakan di ruangan komen.
Foto: MOONTON Games


RRQ Hoshi tidak sempat membawa pulang piala Kejohanan Dunia M3 selepas ditewaskan oleh pasukan Blacklist International di peringkat lower bracket.
Mereka menjadi harapan untuk pasukan Indonesia selepas juara MPLI serta MPL ID musim ke-8 iaitu ONIC ID ditewaskan oleh pasukan Blacklist International.

View this post on Instagram

A post shared by ONE Esports Indonesia (@oneesportsid)

Menurut CEO Team RRQ kepada ONE Esports, “Selepas terlepas dari menjadi juara MPL ID musim ke-8, sasaran utama kami adalah menjadi juara M3.” ujarnya.
“Tetapi kami tewas di tangan pasukan Filipina oleh kerana mereka lebih bijak. Kami tidak tewas kerana mereka lebih kuat.” tambahnya.
Adakah RRQ Hoshi bakal membawa semangat baru di MPL ID musim ke-9? Kita bakal saksikan.
Sumber: ONE Esports


Kapten pasukan AV Radicals, Tanamo menyifatkan pasukan itu tidak gerun dengan mana-mana pasukan yang bertanding dalam Kejohanan MCPS Majors musim keempat.
Malah, Tanamo sempat berseloroh mengatakan tiga pasukan seperti Farang, Expand dan Blacklist International adalah pencabar terdekat tetapi jika bertemu akan pasti ‘diratakan’ mereka.
“Kami tidak gentar (terhadap) Farang, kami akan wipe out pasukan itu sekiranya bertemu,” ujarnya ketika dihubungi MyGameOn.
Di samping itu, Tanamo ingin rakan sepasukan mengekalkan momentum agresif pada minggu lalu diteruskan pada dua minggu seterusnya.
“Semestinya kami akan bermain agresif kerana kami yakin akan kemampuan individu masing-masing dan suasana dalam pasukan yang positif,” katanya.
Sementara itu, rombakan kumpulan bakal berlaku pada minggu ketiga MCPS Majors. Hal ini tampak tidak memberikan implikasi kepada pasukan itu apabila Tanamo sekali lagi ingin lima pasukan ini berada dalam kumpulan yang sama dengannya.
“Saya tetap ingin Farang, Expand, Axis Esports, Geek Fam dan Blacklist International dalam kumpulan kami,” ungkap Tanamo.
Dia yakin dengan pilihan itu kerana pasukannya mampu mendapatkan mata bonus untuk menjarakkan diri jauh ke persada liga.
Pasukan itu dilabel sebagai ‘jaguh liga’ oleh segelintir peminat tempatan kerana rekodnya. Radicals pernah menjadi juara MCP Majors musim kedua peringkat liga, namun terpaksa berputih mata di kedudukan kelima Grand Final dan terlepas slot ke Asia Championship: Play Ins.
“Saya agak kecewa ketika itu, tetapi saya akan pastikan pasukan tidak terbuai oleh kekecewaan lepas dan mahukan slot ke Siri Dunia Free Fire (FFWS) November,” kata Tanamo.


Adakah korang berharap Obsidian Entertainment bakal membangunkan game Fallout sama gempak seperti Fallout: New Vegas? Dukacita dimaklumkan harapan menjadi meleset.
Apabila peminat bertanyakan soalan cepumas melalui Twitter tentang kebarangkalian Bethesda akan bekerjasama dengan Obsidian untuk game Fallout baru, jawapannya agak menghampakan bagi ramai pihak. Gambar di bawah menunjukkan sebuah permainan tilik nasib berbentuk bola, Magic 8-Ball yang memaparkan tulisan “amat sangsi” di permukaan bola.

pic.twitter.com/mcYLxr8CYb
— Obsidian (@Obsidian) October 16, 2018

Sebelum ini, CEO Obsidian, Feargus Urquhart pernah meluahkan hasrat untuk membangunkan Fallout versi baru berulang-ulang kali pada 5 tahun lalu.
Urquhart merupakan seorang veteran pembangunan Fallout 1 dan 2 dalam Black Isle Studios diasaskan oleh beliau yang turut tergolong dalam bahagian syarikat Interplay Entertainment. Black Isle gulung tikar apabila tiada dana disalurkan kepada studio mereka dek kerana masalah kewangan Interplay.
Sejak daripada pelancaran Fallout: New Vegas pada tahun 2010, Bethesda meraih kejayaan dan mampu menyara ramai pekerja dari seluruh dunia bagi membangunkan game Fallout terbaru, Fallout 76 bakal dikeluarkan pada bulan hadapan.
Dengan ura-ura mengatakan Microsoft hampir memeterai perjanjian untuk mendapatkan Obsidian Entertainment, nampaknya kita harus mengucapkan selamat tinggal untuk Fallout dibangunkan oleh Obsidian.
Sumber: VG 24/7


Kamisato Ayato kini diperkenal untuk Genshin Impact.
Karater ini adalah karakter lima bintang baru dengan senjata Sword dan elemen Hydro.
Dia juga adalah abang kepada Kamisato Ayaka yang juga karakter lima bintang sebelum ini dan kedua Kamisato Clan.
Apa yang menarik Ayato juga sangat obses dengan air minuman boba tea sehingga dia sentiasa menyembunyikan air itu di dalam bajunya.

Ayato akan dikeluarkan pada 30 Mac ini untuk kemas kini Genshin Impact Versi 2.6.
Kamisato Ayato
Karakter Hydro ini memberi fokus kepada Normal Attacks sambil menyerang dengan elemen Hydro yang banyak.
Ayato juga akan mendapat pedang baharu iaitu Haran Geppaku Futsu yang sangat sesuai dengan cara permainan Ayato.
Skill
Elemental Skill: Kamisato Art – Kyouka
Ayato akan menghantar klon Hydro dirinya dan menyerang musuh.
Dia kemudian akan memasuki mod Shunsuiken dan menyerang dengan sepantas kilat ditambah dengan elemen Hydro.
Elemental Burst: Kamisato Art –  Suiyuu

Ayato akan mengeluarkan satu kawasan hydro yang sangat besar dan menyerang musuh di dalam kawasan itu dan digelar Bloomwater Blades.
Jangan lupa nantikan Ayato nanti di Genshin Impact versi 2.6 nanti 30 Mac ini.


Dalam jutaan orang di serata dunia, ramai yang cuba mendapatkan GPU generasi terbaharu dengan apa cara sekalipun.
Ramai juga orang masih mempunyai masalah dan mencari cara untuk mengalahkan bots yang mencuri pembelian GPU.
Namun, seorang kanak-kanak 11 tahun di Florida berjaya menjumpai eksploitasi di lama sesawang Newegg iaitu salah satu laman menjual barang-barang elektronik dan komputer terbesar di Amerika Syarikat.
Anak kepada Ricardo Santana ini berjaya mendapatkan EVGA RTX 3090.
Di Newegg anda perlu melalui sistem loteri untuk mendapatkan GPU.
Sistem ini diperkenalkan untuk memberi peluang kepada semua orang untuk mendapatkan GPU.
Ekspoitasi ini datang dari cara pembelian ‘Build your PC’ iaitu salah satu ciri di Newegg apabila setiap pelanggan boleh membuat senarai untuk membeli computer dengan komponen pilihan sendiri.
Namun apa yang Newegg lupa ialah, pelanggan itu boleh membuang komponen lain dan hanya membeli RTX sahaja sekaligus terlepas dari sistem loteri yang dibuat Newegg.
Pengurus Jenama Senior Newegg, Andre Choi juga tidak menyangka exploitasi ini terlepas dari pandangan dan berterima kasih kepada kanak-kanak berusia 11 tahun tersebut kerana menjumpai exploitasi ini.
Bapa kanak-kanak itu, Ricardo Santana juga memberi tahu bahawa dia mahu membeli lebih dari satu RTX namun dia tidak mahu mengekploitasi perkara ini untuk keuntungan diri sendiri.
Dengan RTX yang kini susah untuk dibeli malah jikalau ada harganya adalah sangat tidak masuk akal.
Bila agaknya RTX siri baru akan mudah dan lebih murah untuk dimiliki oleh orang ramai.


Dota 2 adalah antara permainan video MOBA paling kompetitif.
Malah untuk naik rank dalam Dota 2, anda perlukan dedikasi dan komitmen yang besar.
Bagi yang tidak tahu mendapat Immortal adalah seperti mendapat Mythic ke atas dalam MLBB, Challenger dalam League of Legends, Radiant dalam Valorant dan Grandmaster dalam Overwatch.
Inilah yang dikatakan Kid Invoker sebenar.
Rishi Rain Gaming adalah seorang kanak-kanak berumur 12 tahun dan kini berjaya mendapatkan Immortal rank dalam server Asia Tenggara (SEA).

Congratulations to this 12-year old from the Philippines for reaching Immortal in @DOTA2 and thanks for using my guides 💝 pic.twitter.com/1UIormc2HL
— Torte de Lini (@TorteDeLini) January 9, 2023

Rishi ini juga mendapat pujian apabila Torte De Lini sendiri mengiktiraf budak ini dengan kehebatannya.

Untuk mencapai Immortal bukan perkara mudah mahal di server SEA pula.
Rishi berjaya mendapatkan 5,400 MMR dan kini pemain Immortal Dota 2.
Menurut data dari esportstales Rank Immortal adalah hanya 1.7% sahaja daripada semua jumlah pemain yang ada.
Malah bekas pemenang TI Topson juga menghadapai masalah apabila bermain di server SEA.
Sudah semestinya Rishi pasti akan mempunyai masa depan cerah untuk menjadi pemain profesional Dota 2 nanti.

Malah SumaiL sendiri mula bermain untuk pasukan profesional ketika berumur 16 tahun.
Anda boleh tonton Rishi di laman rasmi Facebook Rishi Rain Gaming.


Fortnite nampaknya berkolaborasi bersama Borderlands 3 dan hari ini mereka mengumumkan tiga kandungan utama, Claptrap, Psycho dan Pandora Rift Zones serta banyak lagi kini didapati dalam dunia Fortnite sempena acara Fortnite x Mayhem.
Acara yang akan menyambut kedatangan Borderlands 3 ini mula berlangsung hari ini hingga 10 September.

Mayhem has come to Fortnite. #FortniteXMayhem
 Jump into the patch notes: https://t.co/N8q6DPehwh pic.twitter.com/YZt0GJsJDu
— Fortnite (@FortniteGame) August 27, 2019

Antara yang pemain boleh cuba ialah bermain di Pandora Rift Zone, mencabar diri dalam Challenges dan membeli Psycho Bundle yang terbahagi kepada kostum Psycho, beg Claptrap dan Pickaxe.
Selain itu, terdapat Welcome to Pandora Challenge Bundle yang memberikan ganjaran seperti Mayhem Wrap, Psycho Spray, Vault Hunter Banner dan Crunk Bunny Spray.
Mengikut patch notes, Pandora Rift Zone yang kelihatan seperti dunia Borderlands juga dimasukkan dan mana-mana pemain yang tidak diserang untuk beberapa saat akan menerima Shield.
Memandangkan Borderlands 3 akan dilancarkan secara rasmi pada 13 September, pastinya membuatkan ramai pemain tertunggu-tunggu dan boleh bermain Fortnite dulu untuk merasakan debarannya.
Sumber: IGN
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Minecraft adalah permainan yang cukup popular yang dibangunkan oleh Mojang Studio bersama YouTube hari ini meraikan kejayaan mereka mencapai jumlah tontonan sebanyak 1 trillion tontonan.
Menurut laporan The Verge, pembikin kandungan Minecraft di YouTube adalah seramai 35,000 orang daripada 150 buah negara.

Lydia Winters, ketua penceritaan Minecraft menyatakan faktor utama permainan itu cukup popular adalah bagaimana pemain menggunakan Minecraft untuk menyampaikan cerita masing-masing dengan gaya tersendiri.
“Sebab kenapa Minecraft sangat berjaya di YouTube kerana video-video YouTube adalah salah satu cara menyampaikan cerita,” katanya.
“Jadi jika anda mempunyai Minecraft, anda boleh menceritakan sebarang kisah yang anda mahukan di dalam dunia Minecraft, itu adalah sebab terbesar kenapa ramai yang menghasilkan kandungan Minecraft.”
Pada 2020, Minecraft pernah menewaskan Roblox dengan jumlah penonton seramai 200 billion penonton.
Sumber: The Verge.


Syarikat kapal selam yang dikenali sebagai OceanGate ini hilang pada Ahad selepas menyelam ke bangkai kapal Titanic yang tenggelam pada 1912.
Menurut laporan media, kapal itu hilang selepas hampir dua jam menyelam dan membawa lima orang termasuklah Ketua Pegawai Eksekutif syarikat itu serta tiga jutawan dan seorang pakar maritim.
Namun berita yang mengejutkan ramai pihak adalah kapal selam itu menggunakan alat kawalan permainan tanpa wayar Logitech yang bernilai RM140.

Dalam satu temu bual bersama CBS Sunday Morning, Ketua Pegawai Eksekutif OceanGate iaitu Stockton Rush dilihat hanya menggunakan alat kawalan ini untuk mengawal kapal selam.
Alat kawalan permainan tanpa wayar Logitech itu merupakan model F710 yang dilancarkan pada 2010. Walaupun ia merupakan produk yang lama, namun modelnya masih dihasilkan sehingga ke hari ini.
Namun di dalam temubual itu yang dijalankan sebelum tragedi ini, Rush tidak memberitahu sebab kenapa dia mengambil keputusan untuk menggunakan alat kawalan permainan untuk mengemudi kapal selam itu.

Ini bukan kali pertama penggunaan alat kawalan permainan di dalam industri harian di mana tentera laut Amerika Syarikat menggunakannya untuk mengawal kapal selam mereka.
Ramai menyatakan bahawa alat kawalan permainan tanpa wayar ini merupakan antara punca yang menyebabkan kapal ini hilang.

Menurut laporan baharu, pihak berkuasa mengesahkan bahawa semua penumpang kapal selam itu telah disahkan meninggal dunia selepas hampir lima hari hilang.
Punca kematian disebabkan oleh letupan akibat tekanan dalam air yang sangat kuat serta tangki oksigen yang sudah habis.


Pemain Profesional e-sukan kini menjanjikan pendapatan lumayan kepada individu itu untuk terus bermain di arena kompetitif.
Nilai seseorang pemain itu juga kian meningkat dan boleh mencapai sehingga jutaan ringgit untuk membeli seorang pemain.
Untuk kapten pasukan EVOS Legends iaitu Rekt, beliau mempunyai nilai yang besar sebagai seorang pemain profesional Mobile Legends.
Menurut analisis dari seorang pengulas iaitu Ryan KB Batistuta, dia berani menyatakan Rekt mempunyai nilai yang tinggi sebanyak 20 bilion Rupiah (RM5.8 juta).
“Harga 20 bilion, dengan nilai itu saya berani katakan sesiapa yang menyokong REKT akan menyokong pasukan barunya juga,” ucapnya ketika melakukan penstriman dengan wakil presiden EVOS Esports iaitu Aldean Tegar.
“Kedua, sesiapa pun individu yang bersiaran langsung bersama REKT, namanya akan naik. Nilai Rekt sebagai pemain terbesar saat ini,” katanya.
Adakah anda juga merasakan perkara yang sama? Sudah pasti menjadi seorang pemain profesional e-sukan akan memberikan pendapatan lumayan kepada indivitu itu sekaligus menjadikan beliau bernilai tinggi untuk dibeli.
Sumber: ONE Esports


Calvin “Vynn” antara seorang pemain posisi support dan tanker terbaik di arena e-sukan Mobile Legends. Beliau adalah juara bagi musim keenam dan kelima Liga Profesional (MPL) ID. Vynn mampu untuk bertukar posisi dari support pergi ke tank menyebabkan beliau menjadi salah seorang pemain yang versatile.

RRQ Hoshi kini mengumumkan Vynn sebagai pemain yang kelapan. Kemasukan kapten pasukan itu tidak dinafikan kerana prestasi beliau setakat ini sangat bagus dan konsisten. Ura-ura yang mengatakan beliau akan dipinjamkan kepada pasukan pihak lawan EVOS Legends ternyata meleset kali ini.
Kini hanya tinggal seorang pemain yang akan didedahkan oleh organisasi itu. Nama Lemon masih belum ada di dalam senarai, mungkin pemain veteran itu akan diundang untuk menjadi pemain yang ke-9 untuk melengkapkan pasukan itu.
Vynn dilihat akan bersaing bersama Psychoo untuk mendapatkan posisi roamer buat musim kelapan ini, adakah RRQ Hoshi akan mengekalkan posisi beliau buat musim kelapan ini? Kita akan saksikan tidak lama lagi.


Sudah 10 tahun peminat menantikan permainan video terbaru Captain Tsubasa dan nampaknya kali ini ia akan menjadi kenyataan.
Berbeza dengan permainan video lain berkonsepkan bola sepak, Captain Tsubasa: Rise of New Champions menampilkan grafik yang cantik dengan elemen-elemen kuasa dari Manga popular itu sendiri.
Hari ini, Bandai Namco melancarkan satu lagi trailer karakter-karakter baru dalam permainan tersebut.

Seperti yang anda boleh saksikan dalam video, karakter seperti “Falcon Shooter” Shun Nitta, “Aerial Acrobatic Combination” the Tachibana Bros., “Powerful Defender” Hiroshi Jito, “Performer on Field” Mitsuru Sano, “Wild Eagle from Arctic Region” Hikaru Matsuyama, dan “Fierce Tiger” Kojiro Hyuga diperkenalkan.
Captain Tsubasa: Rise of New Champions akan hadir di seluruh dunia di PlayStation 4, Switch dan PC.
Buat masa ini, belum ada tarikh pelancaran rasmi.
Sumber: Gematsu
Ikuti kami di Facebook dan Instagram.
Saksikan kami di YouTube.


Genshin Impact baru-baru ini mengeluarkan satu karakter baru yang tersangat lemah sehingga pemain serata dunia mahukan karakter itu mendapat buff.
Ramai peminat sebelum ini juga tidak kagum dengan Dehya, karakter baru 5 Stars Pyro Claymore.
Namun, gelaran Dehya selaku Singa Berapi tidak semegah yang disangka tapi pujian harus diberikan kerana rekaan karakter Dehya sangat menarik dan cantik.

Kekurangannya, Dehya mempunyai AoE Pyro damage dan ultimate yang sangat lemah malah tidak selari dengan banyak karakter Genshin Impact.
Ultimatenya terlalu lemah sehingga jika anda tersalah menekan butang lompat dan terlanggar dinding, Ultimate itu akan terus terpadam.
Dia juga boleh tewas walaupun anda swap keluar dengan karakter lain.
Dalam dua tahun Genshin Impact wujud, MiHoYo hanya pernah buff satu karakter sahaja iaitu Zhongli, seorang Archon yang sepatutnya sangat kuat.

Malah di Twitter satu hashtag baru juga keluar mengatakankan #FixDehya.
Ramai peminat-peminat Genshin Impact membuat ciapan untuk buff yang Dehya perlu dapat.

#FixDehya pic.twitter.com/5mDLDwoYB9
— daily dehya ✦ (@dailydehyaa) March 6, 2023

Dehya sesuai digunakan dalam pasukan reaction tetapi Ultimate Dehya diklasifikasikan sebagai burst attack bukannya auto.
Ini membuatkan Dehya tidak mempunyai sinergi dengan Xinqiu dan Yelan yang sudah menjadi tunjang utama untuk pasukan Vaporize Reaction.
Kuasa serangan yang rendah menyebabkan anda tidak ada sebab yang kukuh untuk menggunakan Dehya sebaliknya karakter Pyro lain lebih baik. (Mungkin tidak setaraf ”kehebatan” Amber)

Lebih menyedihkan Dvalin yang menjadi antara boss paling mudah pun sedikit sukar untuk dihadapi Dehya.
Buff untuk Dehya
Jadi buff apa yang perlu untuk Dehya?
1. Tukarkan Burst Attack kepada Normal Attack supaya boleh kombo dengan Xinqiu dan Yelan. Sama seperti Burst Attack Raiden.
2. Naikkan peratusan kepada skill Dehya sama seperti karakter 5 Stars yang lain
3. Naikkan durasi Ultimate kerana empat saat tersangat rendah.
Ramai pemain Genshin Impact mencari sebab untuk mengeluh tentang karakter baru, tetapi isu Dehya ini ditambah pula dengan bug yang ada.
Buff apa lagi yang anda rasa perlu untuk Dehya?
Adakah MiHoYo akhirnya akan akur untuk buff Dehya sapa seperti Zhongli dahulu?


General Mahamantra kini sudah hadir untuk membantu anda di padang pasir Sumeru.
Genshin Impact memperkenalkan karakter DPS baharu iaitu Cyno.
Cyno adalah karakter lima bintang berelemen Electro dengan senjata Polearm.

Karakter ini adalah salah seorang penyelidik untuk Sumeru Akademiya.
Dia juga bertemakan rekaan dewa Anubis dari mitologi Mesir.
Skill Cyno
Elemental Skill:
Secret Rite: Chasmic Soulfarer
Cyno akan membuat satu tujahan ke hadapan dan membuat electro damage kepada musuh.
Dia kemudian akan mendapat Pactsworn Pathclearer yang akan berkait dengan Elemental Burst.
Elemental Burst:
Sacred Rite: Wolf’s Swiftness
Cyno akan memanggil satu roh yang akan bergabung dengan Cyno.
Pactsword Pathclearer: Setiap serangan Normal, Charged dan Plunge akan ditukarkan ke electro damage.
Serangan ini juga akan menaikkan Elemental Mastery Cyno termasuk resistance kepada gangguan dan juga imuniti dari reaksi Electro Charged.
Kuasa ini akan bertahan selama 18 saat.
Pasif Cyno
Featherfall Judgement
Apabila Cyno menggunakan Pactsworn Pathfinder dia akan menyerang menggunakan gerakan Endseer dan menaikkan damage Secret Rite: Chasmic Soulfarer sebanyak 35% dan menembak tiga Dustalker Bolts yang membuat damage sebanyak 50% daripada attack Cyno sebagai electro damage.
Dustalker Bolts akan dikira sebagai elemental skill damage.
Nampaknya Cyno bakal menggunakan artifact baharu Gilded Dreams yang memberi fokus kepada Elemental Mastery dan reaksi yang meningkatkan damage reaksi Elemental.
Dua karakter Sumeru baharu:
HoYoverse juga memperkenalkan dua karakter baharu untuk kemas kini seterusnya iaitu Nahida sebagai Dendro Archon dan Layla.

◆ Nahida
◆ Physic of Purity
◆ Lesser Lord Kusanali
◆ Dendro
◆ Sapientia Oromasdis#GenshinImpact #Nahida pic.twitter.com/ZmRvfCQKcu
— Genshin Impact (@GenshinImpact) September 26, 2022

◆ Layla
◆ Fantastical Evening Star
◆ Half-Awake, Half-Asleep, All Incredulous
◆ Cryo
◆ Luscinia#GenshinImpact #Layla pic.twitter.com/58wYN8zhG9
— Genshin Impact (@GenshinImpact) September 26, 2022

Nantikan Cyno untuk kemas kini terbaharu Genshin Impact hari ini.


Akhirnya Yelan karakter lima bintang Hydro baru akan datang ke Genshin Impact Versi 2.7.
Yelan adalah karakter DPS Hydro menggunakan Bow dengan beberapa skill yang sangat sesuai untuk menjadi Sub-DPS.
Karakter ini adalah seorang yang sangat misteri dan banyak rahsia.
Di Liyue, dia boleh berada dimana-mana dan hilang begitu sahaja dan Yelan sudah pasti akan sentiasa tahu semua hal yang berlaku di Liyue.

Yelan 5 Star Hydro

Yelan menggunakan Busur sebagai senjatanya dan menggunakan elemen Hydro.
Skill Yelan
Serangan Biasa
Apabila Yelan keluar dari party selama lima saat dia boleh menembak serangan Hydro AoE mengikut HP maksima Yelan.
Elemental Skill – Lingering Lifeline
Yelan akan menembak air untuk memerangkap pihak lawannya dan anda dikenakan Hydro DMG berdasarkan HP maksima Yelan.
Jika anda tekan butang Elemental Skill (Hold) Yelan akan bergerak pantas ke depan dan mengenakan semua musuh yang dilaluinya dengan Hydro Damage.
Akan wujud satu debuff digelar Lifeline yang akan meletup.
Elemental Burst – Depth Clarion Dice
Yelan akan membuat satu AoE Hydro DMG yang akan mengeluarkan Exquisite Throw.
Exquisite Throw ini akan menyerang musuh mengikut serangan Normal Attack karakter yang digunakan.
Hydro DMG yang dikenakan juga akan mengikut HP maksima Yelan.
Talent yang sesuai untuk dinaikkan dahulu
Main DPS = Elemental Burst=Elemental Skill=Normal Attacks
Sub DPS = Elemental Burst>Elemental Skill=Normal Attacks
Pasif Yelan
Yelan boleh menaikkan HP sendiri mengikut berapa jenis Elemental Type yang ada.
HP Yelan akan naik sebanyak 6%/12%/18%/30%.
Artifak Terbaik
Emblem of Severed Fate

2- Piece Bonus: Energy Recharge +20%
4- Piece Bonus
Naikkan DMG Elemental Burst mengikut setiap 25% Energy Recharge yang ada.
75% bonus DMG adalah jumlah maksima yang anda boleh dapat.
Oleh sebab itu jumlah Energy Recharge yang sesuai untuk Yelan adalah 170%-200%.
Nobleese Oblige

2- Piece Bonus: Elemental Burst DMG +20%
4- Piece Bonus: Menggunakan Elemental Burst akan menaikkan ATK Party sebanyak 20% untuk 12 saat.
Heart of Depth

2- Piece Bonus: Hydro DMG Bonus +15%
4- Piece Bonus : Selepas menggunakan Elemental Skill, Normal Attack dan Charge Attack DMG akan meningkat sebanyak 30% selama 15 saat.
Tenacity of the Millelith

2-Piece Bonus : HP +20%
4-Piece Bonus:
Untuk setiap Elemental SKill yang mengena, semua orang dalam party akan mendapat 20% ATK dan 30% peningkatan Perisai.
Anda boleh campur beberapa artifak di atas mengikut apa yang anda ada.
Sebagai contoh 2pc Emblem of Severed Fate + 2pc Noblesse Oblige dan 2pc Noblesse Oblige + 2pc Tenacity of the Millelith.
Sudah semestinya Artifak yang paling sesuai dan kuat untuk Yelan adalah 4- Piece Emblem of Severed Fate kerana Yelan banyak menggunakan Elemental Burst sebagai serangan utama.
Senjata Terbaik Yelan
Boleh dikatakan hampir semua Busur yang ada sesuai untuk digunakan oleh Yelan dan jika anda tidak ada salah satu senjata dibawah hanya guna busur terbaik yang anda anda.

Aqua Simulacra adalah senjata terbaik Yelan dengan peningkatan HP sebanyak 16% dan menaikkan DMG sebanyak 20% apabila ada musuh yang dekat dan yang paling penting efek senjata ini masih akan ada walaupun Yelan berada di luar field.
Polar Star

Meningkatkan damage Elemental Skill dan Elemental Burst DMG sebanyak 12%.
Mouun’s Moon

Meningkatkan Elemental Burst DMG mengikut jumlah kapasiti Energy untuk satu party.
The Stringless
Meningkatkan DMG Elemental Skill dan Elemental Burst sebanyak 24% dan memberi Yelan Elemental Mastery yang banyak untuk meningkatkan lagi DMG Reaction Yelan.
Skyward Harp
Meningkatkan CRIT DMG sebanyak 20% dan Crit yang banyak dari substats.
Mudah untuk dijadikan senjata yang mempunyai banyak stats berguna.
Senjata untuk Yelan adalah berbeza-beza mengikut komposisi team, artifak, rotatsi dan lain-lain.
Untuk komposisi pasukan, disebabkan Yelan adalah karakter yang belum keluar, setakat ini masih ramai lagi yang cuba untuk memikirkan komposisi terbaik dan yang terbaik setakat ini adalah Raiden, Yelan, Xiangling, Bennet, Kazuha dan beberapa lagi support lain yang sangat berguna.


Nampaknya, gamers tempatan boleh merasa sedikit berbangga dengan langkah Ubisoft memasukkan karakter baru, gadis berhijab Noor Casulink dalam permainan Battle Royale terbaharu mereka, Hyper Scape.

Gadis dari Pekan, Pahang ini dikenali dengan nama penuh Noor Azimah Yusof dan mengikut info dari Wiki Hyper Scape, Noor adalah ‘wajah Asia Tenggara’. Beliau juga adalah pempengaruh di media sosial. Noor dalam permainan ini mengenakan busana ringkas iaitu turban dan jumpsuit futuristik berwarna jingga.
Pun begitu, terdapat juga sut Technical Test Battle Pass berwarna ungu.

Jika anda berminat dengan permainan video battle royale, pastikan anda dan rakan-rakan anda mencuba Hyper Scape! Anda boleh muat turun beta terbuka ini melalui laman web rasmi Hyper Scape.
Ikuti kami di Facebook, Twitter dan Instagram.
Saksikan kami di YouTube.


Liga Profesional Mobile Legends (MPL) setakat ini meraih ramai penonton dan peminat di serata dunia. Moonton mula melebarkan sayapnya ke negara-negara Timur Tengah, Amerika Utara dan Amerika Latin.
Namun begitu, tidak ada sebarang kejohanan jemputan yang memfokuskan para wanita untuk bersaing sesama mereka.

View this post on Instagram

A post shared by MPL Malaysia (@mplmy.official)

Kini, ONE Esports mengumumkan Kejohanan Jemputan Wanita Mobile Legends (MWI) bagi pasukan wanita dari Asia Tenggara.
Kejohanan ini akan menyaksikan 10 pasukan akan bersaing untuk merebut wang hadiah lumayan terkumpul berjumlah AS$15 ribu (RM63 ribu).
Kini, lapan pasukan sudah siap sedia dan hanya tinggal dua pasukan Indonesia belum ditemui.

View this post on Instagram

A post shared by ONE Esports Indonesia (@oneesportsid)

Adakah kita akan dapat melihat tahun ini akan menjadi tahun kebangkitan arena kompetitif Mobile Legends di kalangan wanita? Nyatakan pendapat anda di ruangan komen.
Foto: MPL MY


Lost Ark adalah sebuah permainan MMO yang amat popular, dan permainan ini berjaya menewaskan PUBG dan Dota 2 di Steam dari segi bilangan pemain. Malah, ia terlalu terkenal sehingga banyak pelayan (server) tidak mampu menampung bilangan pemain yang terlalu ramai.
Nampaknya, Shroud juga sudah menyertai trend permainain ini. Namun, dia pernah berkata yang dia tidak akan bermain Lost Ark kerana ia permainan yang paling membosankan yang pernaih dimainkan olehnya.

Walaupun pernah berkata sedemikian, nampaknya Shroud kini sudah ‘sangkut’ bermain Lost Ark. Sebagai bukti, saluran Shroud kini penuh dengan kandungan Lost Ark. Siaran berkaitan Lost Ark juga menarik lebih ramai penonton. Dia mempunyai purata 25,000 penonton semasa menstrim Lost Ark berbanding 1,500 di Valorant.

Seorang penonton bertanya pendapat Shroud tentang Lost Ark kerana ramai penstrim berkata permainan itu membosankan.
“Ya, saya salah seorang daripada mereka, okey. Saya mengakui saya adalah salah seorang daripada mereka. Saya percaya Lost Ark membosankan. Sekarang saya ketagih,” jawab Shroud.
Buat masa ini, Shroud menumpukan masanya untuk menaikkan tahap watak Lost Arknya. Mungkin dia akan kembali ke Counter Strike Global Offensive tidak lama lagi seperti xQc menjangkakan.
Sumber rujukan: Dexerto